Bible in one year - Aymara Bible 1997 - February 8\n1. “Mä altara acacia sat maderat luraraquim, aca altarasti cajonäñapawa, ladorusa, anchorusa pä metro pä tunca pheskan centimetronïñapawa; altorusti mä metro pä tunca pheskan centimetroniraqui.\n2. Uca altaran esquinanacapataquisti pusi wajjranaca luraraquïta, ucanacasti sapa may altar esquinampisti mayaquïñapawa. Ucatsti uca altararojja broncempiw patatjja lip'suyaraquïta.\n3. Uca altarataquisti yänacjja broncetcamacwa luraraquïta, khella apakañsa, palanacsa, tazonanacsa, tenedoranacsa, uqhamarac nina sanc'a naqhañsa.\n4. Ucjjarusti mä rejilla bronceta luraraquïta, ucarusti pusi broncet lurat argollanacaracwa, rejillan pusi esquinaparu ucharaquïta.\n5. Ucatsti uca rejilljja uchätawa altar thiya aynacharu, uqhamata altar chicachica altokatancañapataqui.\n6. Ucjjarusti luraraquïtawa pä morok'o lawanaca ucampi callañataqui acacia sat lawata, ucarusti patatjja broncempiw lip'suyaraquïta.\n7. Ucatsti uca morok'o lawanacsti argollanaca taypi pasayapjjäta, uqhamata ucampi altara callañataqui.\n8. Uqhamasti uca altarjja p'iywa luräta lawata, cunjämtejj kollun uñjctajja uca quipcaqui.\n9. “Ucjjarusti Tatitumpi Jiquisiñ Carpataquejj mä patio luraraquïta. Uca patio aynach tokerusti lino c'anthitata lurat cortinanïñapawa, largorojj pusi tunca pheskan metro janatatata.\n10. Ucampis pä tunca postenacasa, uqhamarac poste aynachar uchañataquisa broncet luratäñapawa. Ucampis ganchonacasa, anillonacasa kollketäñapawa.\n11. Uca quipcaraqui amsta tokerusti cortinanïñaparaquiwa largorojj pusi tunca pheskan metro, pä tunca postenacani, uca poste aynachar uchañatac pä tunca broncet luratäñaparaquiwa, uqhamarac ganchonacapasa, anillonacapasa kollket lurataraqui.\n12. Inti jalanta tokerusti cortinanïñaparaquiwa, takpach patioru ancho toker janatatata pä tunca payan metro chicatani, tunca postenacani, uqhamarac tunca broncet lurata planchanaca poste cayur uchañataquiraqui.\n13. Uqhamarac inti jalsu tokerusti patiopajj cortinanïñaparaquiwa anchorusti pä tunca payan metro chicatani.\n14. Mantañ maysa thiya tokerusti pakallko metro cortinanïñapawa, uqhamarac quimsa posteni, quimsa broncet lurata planchanacani poste cayur uchañataqui.\n15. Uca quipcaraqui maysa thiyasti pakallko metro cortinanïñaparaquiwa quimsa posteni, uqhamarac quimsa broncet lurata planchanacani poste cayur uchañataqui.\n16. Uqhamarac patioru mantañäqui ucqhasti llätunca metro cortinanïñaparaquiwa lino sat hilo c'anthitat lurat azul telata, wila morado telata, uqhamarac wila telata lurata. Ucampis uca cortinajja suma bordatäñapawa, pusi posteni, pusi broncet lurata planchanacani poste aynachar uchañataqui.\n17. Ucampis patio ladonacancqui uca postenacasti kollket lurata anillonacanïñapawa, uqhamarac kollket lurat ganchonacaniraqui, ucampisa poste cayuru uchañataquisti broncet luratäñapawa.\n18. Patiojja largorojj pusi tunca pheskan metronïñapawa, paypachasti anchorojj pä tunca payan metro chicatani, altorusti pä metro pä tunca pheskan centimetroniraqui. Ucampis take cortinanacajja lino sat hilo c'anthitat luratäñapawa, uqhamarac postenaca cayuru uchañataquejja broncet luratäñaparaquiwa.\n19. Ucampis uca carpanjja cuna yänacatejj munasqui apnakañataqui ucanacajja broncet luratäñapawa, uqhamarac uca carpan ch'acurunacapasa, pationa ch'acurunacapasa broncet luratäñaparaquiwa.\n20. “Ucjjarusti jumajj saraquim israelitanacarojja jupanacajj aceite oliva apanipjjañapataqui sapüru nina naqhayañataqui.\n21. Ucampis Aaronampi, wawanacapampiw uca lamparanacjja asquichapjjani uqhamata Tatitu nayrakatapanjja jayp'uta arumanthi khantatcama naqhañapataqui tantachasiñ chekanjja, ucasti suma arust'äwiru mantatäqui uca arca jac'ancqui uca velota ankäjjancañapawa. Aca leyisti wiñayataqui churatawa israelitanacaru, uqhamarac wawanacapan wawanacapataquisa.\n1. “Israelitanac taypitsti, jumampi chicäñapawa Aarón jilama, uqhamarac Nadab, Abiú, Eleazar, Itamar uca wawanacapasa, jupanacajja nayan sacerdotenacajjäñapataqui.\n2. Aarón jilamataquejja suma isinaca lurayaraquim, uqhamata suma isthapita jiwaquïñapataqui.\n3. Jumasti parlam yatiñani ch'iqhi, uqhamarac suma isinac lurir take jakenacampi, jupanacarusti nayawa churta yatiña, ch'iqhi cancaña suma isinaca Aaronatac lurapjjañapataqui, uqhamatwa Aaronajj nayaru suma loktasit sacerdotëjjanejja.\n4. Aqham isinacwa lurapjjañapajja: Pectoral sata nayräjja pechotaqui lurata, Efod sata jan mangasan jach'a camisa, mä jach'a capa isi, ucasti callachita khepäjj cayucamäñapawa, túnica sat jach'a jan mangasan isi cayucama, ucasti suma bordatäñapawa, mitra sata p'eketaqui mä coronar uñtata, uqhamarac mä cinturona. Uqhama suma isinacwa lurapjjäta Aarón jilamataqui, uqhamarac wawanacapataquisa, uqhamata jupanacajj nayan sacerdotenacajj-jamajj cunsa lurapjjañapataqui.\n5. Uqhamasti isi luririnacajja lurapjjañapawa korita, azul telata, wila morado telata, suma wila telata, take uca telanacasti lino sat hilo c'anthitata luratäñapawa.\n6. “Efod sat jan mangasan jach'a camisasti luratäñapawa korita, azul telata, wila morado telata, wila telata, uca telanacasti lino sat hilo c'anthitat luratäñapawa, uqhamarac suma bordatäñaparaquiwa.\n7. Aca isisti purap thiyaru catuñanïñapawa suma ch'ucthapita.\n8. Efod sat isi patjjanccani uca cinturonasti korimpi suma bordatäñapawa, uqhamarac azul telata, wila morado telata, wila telata, uca telanacasti lino sat hilo c'anthitat luratäñapawa.\n9. “Uqhamarac ónice sat pä suma wila kalanac catum, ucatsti ucaruw uchäta Israelan wawanacapan sutinacapjja,\n10. uca sutinacapsti uchätawa cunjämarjamatejj nacipqui uqhamarjama. Nayrïr sojjta sutsti mä kalaru, uqhamarac ucjjaru sojjtïr sutinacsti maynïr kalaruraqui.\n11. Mä joyeruwa uca kalanacarojja sutinacjja lurañapajja, cunjämtejj mä sellojj luratäqui uqhama. Uca paypacha kalanacsti koriru catjjaruyam callachjjaru apjjatañataqui.\n12. Ucatsti uca kalanacjja uchätawa efod sat jach'a camisa callachi pataru, uqhamata uca kalanac uñjasina Israelan wawanacapan sutinacapa amtañataqui. Uqhamataracwa Aaronajj jupanacan sutinacapsa callachi pataparu aparaquini Tatitun nayrakatapanjja amtatäñapataqui.\n13. Uca kalanac apañsti koritcamaqui luräta.\n14. Ucjjarusti luraraquïtawa mä cadena, koritcamaqui luräta pä cordonanacani, uca kori cordonasti uca kalanac catjjaruñapataquiw ucharaquïta.\n15. “Luraraquïtawa pectoral sat isi asqui uñjañ yänacani cunjämtejj efod sat isi lurctajja uqhama, suma bordata. Aca isjja lurätawa korita, azul telata, wila morado telata, wila telata, ucanacasti lino sat hilo c'anthitat luratäñapawa.\n16. Ucasti doblëñapawa, uqhamarac anchorusa largorusa pä tunca payan centimetroni quipcaquïñapawa.\n17. Ucatsti suma kalanacampiw patatjja ucharaquïta uca kalanacsti pusi filanacwa uchäta. Nayrïr filasti aqham kalanacanïñapawa: crisólito, topacio, esmeralda satanaca;\n18. payïri filansti granate, zafiro, jade sat kalanacaniraqui.\n19. Quimsïri filasti aqham kalanacaniraquïñapawa: jacinto, ágata, amatista satanaca;\n20. pusïri filansti topacio, cornalina, jaspe uca kalanacaniraqui. Ucampis uca kalanacajj kori taypinacaru uchatäñapawa.\n21. Aca kalanacasti tunca payanïñapawa, Israelan wawanacapajj tunca payaniwa uca laycu; ucampis sapa maya kalaruwa maynin sutipajj sellontatäñapa.\n22. “Ucjjarusti luraraquïtawa pectoral sat isitaquejja korit lurat cadenanaca, ucasti suma t'ullqhutäñapawa.\n23. Uqhamarac luraraquïtawa korita pä argollanaca, ucatsti pectoral sat isi purap thiyaruw ucharaquïta.\n24. Korit lurat cadenanacampiwa uca pectoral sat isi thiyancqui uca argollanacatjja chinuntäta.\n25. Paypacha cordonan paya puntanacapsti uchätawa efod sat isina nayräjja purap callachi patjjaru, suma thiyanacat chinuntata.\n26. Ucjjarusti pä argollanacaraqui korita luraraquim, ucsti ucham pectoral sat isi aynach purap thiyaru, efod sat isimpi aynachan jicthaptqui ucqharu.\n27. Uqhamarac korita pä argollanaca luraraquim, ucsti uchätawa efod sat isi nayräjja aynach chekaru, efod sat isiru catjjäsqui uca cinturonata amsta chekaru.\n28. Ucatsti pectoral sat isin argollapsti efod sat isin argollapampjja mä azul cordonampiw chhitthapïta, uqhamata pectoral isejja, efod isin cinturonapata amsta chekancañapataqui, uqhamarac jan jaljtañapataqui.\n29. Uqhamatwa Aaronajj cunapachatejj kollana sat chekaru mantcani pectoral sat isis ucht'ata asqui uñjañ yänaca apt'ata ucqhajja pechoparu Israelan wawanacapana sutinacapa apañapataqui Tatitun nayrakatapanjja, uqhamata jupajj wiñaya amtañapataqui.\n30. Ucatsti pectoral sat isi patjjarusti ucharaquïtawa Urim, Tumim sat cheka asquinac uñjañ kalanaca, uqhamata Aaronajj apañapataqui pechoparu cunapachatejj Tatitur uñstcan ucqhajja. Uqhamwa Aaronajj pechopjjarojja uca chekaparu uñjañ kalanacjja apapunini Tatitun nayrakatapana.\n31. “Luraraquïtawa azul telatjja mä jach'a capa efod sat isitaqui,\n32. ucasti chicachicarojj p'iyjatäñapawa p'eke waysuñataqui. Uca p'iya thiyanacasti suma doblantatäñapawa, mä suelat lurata chalecjama, uqhamata jan ch'iyjtañapataqui.\n33. Uca capa thiyanacarusti suma c'achachata mä granadar uñtata azul telampi, wila morado telampi, uqhamarac wila telampi; uqhamsti lurätawa korita lurat jisc'a campanillanacampi mayquipa takpach thiyanacaru.\n34. Mä korit lurat campanilla uchäta ucjjarusti mä granada, uqhamarac yakha korit lurat campanilla uchäta, ucjjarojj yakha granadaraqui, uqhamcama lurasinwa takpach capa thiya muytayäta.\n35. Uqhamasti Aaronajj sacerdoten lurañanacapa lurañataquejja uca capjja ucht'asiwayañapapuniwa, uqhamata cunapachatejj kollana sat chekaru Tatitun nayrakatapar mantcani, jan ucajj mistuncanisa ucqhajja uca campanillanacana suenatapajj ist'asiñapataqui, uqhamatwa jupajj jan jiwcaniti.\n36. “Ucjjarusti korit mä placa luraraquim, ucatsti ucaruwa uchäta, mä sellöcaspas ucar uñtata, aca arunaca: ‘TATITUR CATUYATAWA’ sasa.\n37. Uca placjja ucham turbante sat p'ekeru uchasiñatac luratäqui uca nayräjjaru, ucatjja azul hilompiw ch'okjjatäta jan jalaktañapataqui.\n38. Uqhamata uca placajja Aaronan nayräjja parapancañapataqui. Ucampis Aaronajj cunapachatejj ofrenda loktcani ucqhajja apaniwa israelitanacajja asqui lurañanacana jucha lurapjjatanacapata, ucampis uca placajja uñacht'ayaniwa Tatitojj ofrenda loktata catokañapataqui.\n39. “Ucjjarusti luraraquim túnica sat mä jach'a isi lino sat hilota suma bordata, uqhamarac turbante p'ekeru uchasiñataquisti linotaraquiqui luram. Ucampis cinturonajja suma bordatäñapawa.\n40. Uqhamarac Aaronan wawanacapataquisti luraraquïtawa túnica sat isinaca, cinturonanaca, uqhamarac turbante sata p'ekeru uchasipjjañapataqui, uqhamata jupanacajj suma c'ajquiri isinïpjjañapataqui.\n41. “Uca isinacampiw isintayäta Aarón jilamaru, uqhamarac wawanacaparusa. Ucatjja aceitempiw p'eket warjjatäta uqhamat jilïr cancaña churasa, uqhamarac loktaraquïta nayan sacerdotejjäpjjañapataqui.\n42. Ucjjarusti lurarapiraquïtawa calzoncillonaca lino sat hilota, ucampi cinturata, lanqhu characam imt'asipjjañapataqui.\n43. Uca calzoncillo ucht'ataw Aaronampi, wawanacapampejj Tatitumpi Jiquisiñ Carpan tantachasiñ chekarojj mantapjjañapa, uqhamarac kollana chekaru mantasinsa sacerdotjama lurañanacap phokheri, altar jac'anccani ucqhasa, uqhamat jan jucha lurasa jiwapjjañapataqui. Aca leyisti wiñayataqui churatawa juparu, uqhamarac wawanacapan wawanacaparusa.\n1. Tatitojj llaquisiñaman jumarojj ist'pan, Jacobon pachpa Diosapajj jumar arjjatpan;\n2. kollan chekawjatpach yanap apayanpan, Sión kollutpach jumarojj yanappan;\n3. takpach loktäwinacamat jupajj amtaspan, wilañcha loktatanacamajj jupar cusisiypan;\n4. chuymaman munataparjam phokpan, take amtäwinacam phokhasiypan.\n5. Atipjatamat takpachaniw cusisipjjä, Diosasan sutiparusti wiphalanac qhiwtapjjä, ¡Tatitojj takpach mayisitanacamar jaysacpanaya!\n1. “Munat wawajjay, arunacajjarojj ist'aquimaya; ewjja arunacajjsti chuymamarupun imam.\n2. Ewjja arunacajjarusa, yatichäwinacajjarusa ist'amaya; sum imaraquim wali suma munata yänacäcaspas uqhama, ucatsti jacätawa.\n3. Ampar luc'ananacamaru chinuntasim jan armasiñamataqui, chuymamarusa sum catjjäsim.\n4. Yatiñ cancañarusti cullacamarjam munam; ch'iqhi cancañarusti mä familiarjam munaraquim.\n5. Uca yatiñampi, ch'iqhi cancañampiwa jake masiman warmipatjja khespiyätam, uqhamarac iyawsayiri suma arunacapatsa.\n29. “Uqham llaquisiñ urunac pasjjepanwa intejj ch'amact'jjani, phajjsisa janiraquiw khantcjjaniti, warawaranacasti alajjpachat willirtaniraquiniwa, alajjpachanquir ch'amanacasa ucürojj qhathatiniwa.\n30. Ucapachaw alajjpachan mä chimpojj uñstanini Jaken Yokapata. Take marcan jaquir jakenacasti ucapachaw jachapjjani, Jaken Yokaparusti uñjapjjaraquiniw kenayjjan jutasquiri jach'a ch'amapampi, uqhamarac jach'a c'ajquir cancañapampi.\n31. Angelanacaparusti qhitaniraquiniw wali jach'at trompetanac phust'aniñapataqui, ucampiraquiw ajllitanacaparojj pusi toketpacha jawsthapini aca orakena, maysa thiyat maysacama.\n32. “Yatekasipjjam higo kokata: Cunapachatejj uca alin layminacapajj ch'ojjñatati, uqhamarac laphinacapas uñstaraquejja, yatipjjtawa jallupachajj jac'ancjjatapa.\n33. Uca quipcaraqui jumanacajj ucanac uñjasajj, yatipjjam acapachan tucusiñapajj jac'ancatapa, puncuncataparaqui.\n34. Khanacwa sapjjsma, take acanacasti pasaniwa janïr jichha pacha jakenacajj jiwarquipana.\n35. Alajjpachampi acapachampejj tucusiniwa, ucampis arunacajjajj janiw tucuscaniti.\n36. “Ucampis cuna horasäcanitejj jan ucajj cuna urücanitejj ucjja janiw qhitis yatquiti, ni alajjpachanquir angelanacasa ni Diosan Yokapasa, jan ucasti Dios Awqui sapaquiw yati.\n37. “Cunjämatejj Noen urunacapanjja pascatayna uqhamaraquïniwa Jaken Yokapajj jutcani ucqhajja.\n38. Uca urunacanjja janïra uma taripäwi pasquipanjja, jakenacajj walja mank'añanacana, umañanacana jacasipcäna, mayninacajj casarasisipcänwa, mayninacasti phuchanacap casarañatac churasipcäna, Noen arcar mantañapcama,\n39. janiraquiw amuyasipcänti cunürutejj uma taripäwejj purinisin takeniru apasjjäna ucürcama, uqhamaraquïniwa Jaken Yokapajj jutcani ucqhajja.\n40. Ucapachaw pani chachanacajj yapuncasipcani, maynisti aptatäniwa, maynïristi jaytanucutäniwa.\n41. Pani warminacaw mä pekañan pekascani, maynïrejj aptatäniwa, maynïristi jaytatäniwa.\n42. “Jumanacajj suyapjjapunim, janiw yatipctati cunürutejj Tatitojj jutcan ucjja.\n43. Ac yatipjjaraquim, mayni jaketejj yatispan lunthatan jutañapjja utapat lunthatañataquejja, jupajj janiw iccaspati jan ucasti lunthatarojj suyaspawa, uqhamat jan lunthatampi utar mantayañataqui.\n44. Ucatpï jumanacajj waquicht'ata suyapjjañamajja, Jaken Yokapasti jan amtat horasaruw jutani.\n45. “¿Qhitis suma uywatajja amuyuniraquejja, ucat utanipajj jupar jaytawayaspan take utancquis ucanacar horasapar mank'anacs churañapataqui?\n46. Cusisiñaniw qhiti uywatarutejj utanejj purinisin take cunsa suma phokhasquiriru jicjjatqui ucajja.\n47. Khanacwa sapjjsma, uqhamän ucajja uca uywatarojj utanejj take cunatejj jupan utjqui ucanacjjaruw uchani, jupan imañapataqui.\n48. Ucampis uca uywatatejja jan wali lurcanejja, ucatsti chuymapan saraquini: ‘Utanejjajj janiw janc'a purincaniti’ sasa,\n49. ucat mayni uywatanacarojj chhojjriñchjaraquini, ucatsti mank'araquini umaraquini machatanacampi,\n50. utanejj ucapachaw jan uqham suyquipan purinini, janiraquiw cuna hora puriñapsa yatcaraquiniti.\n51. Juparusti wali jach'a mutuyäwi churaraquini, c'ari chuyman jakenacamp chicaw t'akhesini, ucanwa wararini laca ch'aqhsa t'urusiraquini.


Jaqukipäw uñt'ayata/apkatata 13 Lakan phaxsi 2011 12:55 GMT\nAka blog ullart'apxañäni Italiano, polski, Português, Ελληνικά, Español, srpski, English\nAka postu kax 8 uru llamayu phaxsin uñt'ayatawa Guerra contra el Narcotráfico sat México markata.\nJuárez marakax Juarez, México markan suti amstaru, qurpasiw El Pasompi, Texasampi. Wali wakiskiriw jark’at yänak (droga) ukhamarak jaqi alakipawitakixa, ukhamasaxa, ch’axwawinakax sapür walipiniw utjawix jan sayt’asa markan jakirinakax jichhax wali mulljatapxiwa. 3,100 jila jiwatanakaw 2010 maran utji, Jiwasax, jan kuna payacht’asisaxa, jaqinak t’aqhisiw yanapt’awinktanwa.\nFuerzas Colosales» uka blogeer jichha jan walt'awit qilqt'atawa Juárez markana:\nJuárez markaxa qurpawa, México markan suti amstaru, qurpasiw El Pasompi, Texassampi. Wali wakiskiriw jark’at yänak (droga) ukhamarak jaqi alakipawitakixa, ukhamasaxa, ch’axwawinakax sapür walipiniw utjawix jan sayt’asa markan jakirinakax jichhax wali mulljatapxiwa. Jiwasax, jan kuna payacht’asisaxa, jaqinak t’aqhisiw yanapt’awinktanwa.\nJudith Torrea yatiyirix Méxicomp Estados Unidossamp qurpawita tunka maranakats juk’ampiw qilqaniskixa.Jupax kunjams sujitat ch’amamp (violencia) warminakax ukhamarak jark’at yänak alakipawit uñakipanixa. Jupan Blogpanx\n(blog) Juárez Marka jark’at yänak alakipaw taypina qilqt’iwa aka markan.warmi jiwayatanakata:\nSapa mara qalltax –markax isthapisiwiyiw anti samin kurusanakamp (cruces) jiwawinakat ukhamarak warminak chhaqawinakat ch’atawinakat (denunciadas) waraqat sutinakat arst’añataki, waranq llätunk patak llätunk tunka kimsan marata 1993, Esther Chávez Cano arnaqxaw utt’ayir jan uthañpataki warminak jiwkatayawix, jiwat jichhax- aka kurusaruw (cruz) kutt’apxixa.\nLaphinakaruw qilqt’apx warminakan sutinakap ukat chint’apx jach’a kurusar jilsunit kalawunakar Jan mayampisa: uka amuyux, ucht’atjamaw, Susana Chávez yarawikuna, jupax kimsa tunk suxta maraniwa, uñstayawiy ukhamarak aytawiy aka amuy ukhamat pacha urun (miércoles) jiwayapxi, amparap khariqasa, yatiyiwa (Red Mesa de Mujeres). Jiwayata ukatats Markan Kamach Phuqayirinakax (Fiscalía General del Estado) janiw siskit sutip ukat jichhax jiwakatayatap waljaniw jan yatipkiti.\nAka Women and Foreign Policy Cordelia Rizzonx qilqänwa pä uñjt’awinakata:\nMarisela Escobedo, jupax wawapar jiwayir katuñataki ch’axwanxa, arktapxanwa ukat illapt’awiyapxan taqin uñjkay mallkun irnaqaw uta nayaraqatana, ukawjan p’iqinchan mä arstawi. Jan ma phaxs tukkipan, Susana Chávez, yarawiku ucht’awiy aka amuyx “Jan mayampisa”, t’aqhisiyata, jiwkatayata ukhamarak ampar khariqat utanak taypir jaytata.\nUkatxa, Rizzo amuyiw sarnaqawinakapata: aka Chávez ukhamarak Escobedo qhurt’asiwa:\nAka warminakax markapan jaytamuchutasa qhurt’asiwipxiw. Jupanakax uñanchayapxiw markan jakir jaqinakarux kuns lurapxañapa ukhamarak kuna chijinakas wakt’aspa ch’am ch’amtatar kutkatasaxa. Jupanakax sum yatipxan México markanx kuna jan walt’awinakas askichañ jank’ak kunatix jupanakax chiqpachans jiruntatapxiw aka pisi nayraqatar sartawjam warminak sum qamañpataki ukhamarak marka irpirinakax masi irnaqirinakat armasiwa. Panpachaw aka jan walt’awinakat wali ch’amamp ukhmarak suma qhana arump arst’apxi.\nTukuyasinxa, arstiw kunanakas jutani warminakan apnaqat arnaqxawimpix [en] México markan jutïr maranakaxa.\nJiwktayawinak ukatat, arst’irinakax jichhax ajanup imantasipxiwa, jark’asiñatak ukhamarak jiwkatayatanak alt’aw t’aqhisiw uñach’t’ayañataki, phuchhanakap ukhamarak masinakapata, llakisipxatapata. Arnaqxawix México markanx wali ch’amak ch’amakakiw jutïritakix: nayrur urunakakiw, Malú García Andrade utapax, kunatix jupax irpiriw ONG Jiwasan Phuchhanakas Utar kutt’awi (Nuestras Hijas de Regreso a Casa), phichkatanwa iman jupax arst’askanwa.\nWaljanw lurawinakax México markanx lurawipxanw Warminak taqi markanakan Urunxa (Día internacional de la Mujer) achuq phaxsinxa, uchatanw aka markan nayrir qallt warminak chiqanch uñachayawi..\nAka uñart’awix (post) qalltatanw kimsaqalq urunak saraqkipan achuq phaxsita\njiwasan jach’a uñakipaw México markan Jark’at yänak jan uthañpatak


(src)="3"> ¿ Kunatsa jaqenakajj mayisipjje ?\n(src)="5"> ¿ Khitis mayisitanakas istʼaspa ?\n(src)="7"> ¿ Kunatsa Diosajj jupar mayisiñas muni ?\n(src)="9"> Mayisiñajj ¿ kunjamsa yanaptʼistaspa ?\n(src)="17"> Biblian ewjjtʼanakapajj sum jakasiñatakiw yanaptʼi :\n(src)="20"> Otras preguntas sobre la Biblia\n(src)="1"> NAYRÏR JANAN PʼEQEÑCHÄWIPA | ¿ DIOSAR MAYISIÑAJJ YANAPTʼISTASPATI ?\n(src)="2"> “ Nayajj anatañar wal chuym uchirïta .\n(src)="3"> Ukatwa walja qollqe ganañatak yanaptʼita sas mayisirïta , ukampis janiw ukajj phoqaskänti . ”\n(src)="4"> ( Samuel , * Kenia )\n(src)="5"> “ Yateqañ utanjja , mayisiñ yatichapjjetäna , ukat pʼeqer yatsusaw pachpa arunakampi kutin kutini mayisipjjerïta . ”\n(src)="6"> ( Teresa , Filipinas )\n(src)="7"> “ Jan walinakan uñjaskta ukhaw mayista , juchanakajat pampachayasiñatakisa , suma cristianöñatakis mayisiraktwa . ”\n(src)="8"> ( Magdalene , Ghana )\n(src)="9"> Kunjamtï Samuel chachasa , Teresa ukat Magdalene warminakas sapkejja , jaqenakajj kunayman toqet mayisipjje .\n(src)="10"> Yaqhepanakan mayisitanakapajj wali askiwa , ukampis yaqhepan janiw ukhamäkiti .\n(src)="11"> Waljaniw examen churañatakisa , pelot anatir equipopan atipañapatakisa , familiapar yanaptʼañapatakisa , jan ukajj yaqha toqenakatsa mayisipjje .\n(trg)="13"> Sekimej kijtouaj tlen kisa itech inyojlo niman oksekimej san tlen yokitsontekontlalijkej niman xtlaj kimachiliaj .\n(src)="12"> Taqe ukanakajj jaqenakatak mayisiñajj wali askïtap uñachtʼayistu .\n(src)="13"> Cheqas ‘ jan religionanïpki ukanakas mayisipjjarakiwa ’ sasaw yatjjatasiwayi .\n(src)="14"> ¿ Jumajj mayisirïtati ?\n(src)="15"> Ukhamächi ukhajja , ¿ kunatsa mayista ?\n(src)="16"> Jumajj mayisirïstasa janisa , inas akham jisktʼasta : “ ¿ Mayisiñajj yanaptʼistaspati ?\n(src)="17"> ¿ Mayisitanakas istʼirejj utjpachati ? ”\n(src)="18"> sasa .\n(src)="19"> Mä qellqerejja , “ mayisiñajj mä qollampi sasikiwa , [ . . . ] kunjamtï maynejj uywapar parlkaspa ukhama ” sasaw amuyi .\n(src)="20"> Yaqhep qollirinakajja , niya pachparak amuyapjje , mayisiñajj “ yanaptʼir qolljamawa ” sasaw sapjjaraki .\n(src)="21"> ¿ Jumajj kamsasmasa ?\n(trg)="22"> ¿ Tlenon tiknemilia tejua ?\n(src)="22"> ¿ Jaqenakajj aleq mayisiñatakti mayisipjjpacha ?\n(src)="23"> Jan ukajj ¿ kuna yanaptʼanak jikjjatañatakikich mayisipjje ?\n(src)="24"> Bibliajja , mayisiñajj yanaptʼir qollanakat sipansa , jukʼamp askiwa sasaw qhanañchi .\n(src)="25"> Ukatjja , munañaparjam mayisipki ukanakar istʼiwa sasaw saraki .\n(trg)="26"> Noijki kijtoua ika yakaj techkaki ijkuak tikchiuaj ken noneki niman tiktlajtlani tlen kuajli .\n(src)="26"> ¿ Ukajj cheqäpachati ?\n(src)="27"> Uka toqet jichhajj yatjjatañäni .\n(src)="28"> Yaqha sutinakampi uchatawa .\n(src)="2"> Yaqhep jaqenakajja , mayisiñajj tiempo apaqakiwa sasaw sapjje .\n(src)="3"> Yaqhepanakasti mayisipjjewa , ukampis janiw khitis jaysankituti sasaw amuyapjje .\n(src)="4"> Diosajj janiw utjkiti siri mä chachajja , kunjamäpachas Diosajj sasaw amuytʼäna , ukatwa akham sasin mayisïna : “ Istʼaskchista ukhajj jaysita , mä jukʼsa parlita ” sasa .\n(src)="5"> Ukampis Diosajj janiw kuns arskänti “ amukïnwa ” sasaw säna .\n(src)="6"> Ukampis Bibliajj mayisitanakas Diosaw istʼaski sasaw qhanañchi .\n(src)="7"> Nayra tiemponjja , markaparojj akham sasaw säna : “ Tatituw jumatjja khuyaptʼayasïtam yanap mayisisa arnaqasitamata , istʼasinsti jaysarakïtamwa ” sasa ( Isaías 30 : 19 ) .\n(src)="8"> Yaqha jiskʼa tʼaqajj akham siwa : “ Kusisiñampiwa katoqe cheqa jaqenakan mayisitanakapjja ” sasa ( Proverbios 15 : 8 ) .\n(src)="9"> Jesusajj Awkiparuw mayisïna “ Diosasti istʼänwa ” .\n(src)="10"> Biblianjja , kunjamsa yaqhep jaqenakan mayisitanakapar istʼasïna ukas qhanañchasirakiwa .\n(src)="11"> Bibliajj siwa : ‘ Jesusajj khititejj qhespiyañatak chʼamanïkäna ukaruw mayisïna , “ Diosasti istʼänwa ” ’ sasa .\n(trg)="14"> Yejuan ueliskia kimanauiskia ipan on mikilistli .\n(trg)="15"> Niman Dios okak on tlen Cristo okijlij ” pampa toTajtsin okiyoliti ( Hebreos 5 : 7 ) .\n(src)="12"> Yaqhanakajj Daniel 9 : 20 , 21 ukat 2 Crónicas 7 : 1 qellqatanakanwa jikjjatasiraki .\n(src)="13"> ¿ Kunatsa yaqhepanakajj janis khitis mayisitanakap istʼkaspa ukham amuyapjje ?\n(src)="14"> Mayisitanakas istʼatäñapatakejja , Bibliajj parlki uka Jehová Dios saparukiw mayisiñasa .\n(src)="15"> * Janiw yaqha diosanakarus ni nayra achachilanakarus mayisiñasäkiti .\n(src)="16"> Janiw ukakïkiti , kuntï maykañäni uk “ munañaparjama ” mayisiñas Diosajj munaraki .\n(src)="17"> Ukhamti mayisiñänejja , ‘ Jupajj istʼistaniwa ’ .\n(src)="18"> Ukhamajj mayisitanakas Diosajj istʼañapatakejja , Juparuw uñtʼañasa ukat istʼañasarakiwa .\n(src)="19"> Waljaniw mayisiñajj janiw religionanakan aleq mä costumbrepakïkiti sasin sapjje , jan ukasti , Diosajj mayisitanakas istʼistuwa ukat jaysanistaspawa sasin amuyapjje .\n(src)="20"> Kenia markankir Isaac sat chachajja , siwa : “ Biblia sum amuytʼañatakiw Diosar mayista .\n(src)="21"> Qhepatjja , mä jaqew jikjjatitu , jupaw Biblia sum amuytʼañ yanaptʼawayitu ” sasa .\n(trg)="25"> Xouejkauj , se tlaltikpakchane onechnisiui niman onechmakak tlen nechpolouaya ” .\n(src)="22"> Filipinas markankir Hilda sat warmejja , cigarro pitañ jaytañ munäna , ukampis janiw jaytirjamäkänti .\n(src)="23"> Qhepatjja chachapajj akham sänwa : “ Diosar yanaptʼañapataki mayisim ” sasa .\n(src)="24"> Ukatwa Hilda warmejj mayisïna , jupajj siwa : “ Kunjamsa Diosajj yanaptʼawayitu ukajj wali muspharkañawa .\n(src)="25"> Jukʼat jukʼatwa cigarro pitañ jan munjjayätti .\n(trg)="30"> Opeuj xok nikneki nipokis noso nitlachichinas .\n(src)="26"> Ukhamatwa jaytawayjjta ” sasa .\n(src)="27"> ¿ Mayisitamatï Diosan munañaparjamächejja , llakinakar saykatañatakejj yanaptʼirïstamti ?\n(src)="28"> Diosan sutipajj Jehová satawa sasaw Bibliajj qhanañchi .\n(src)="2"> Amigonakajj parltʼasipki ukhajj wali sum apasipjje .\n(src)="3"> Diosajj jupamp parltʼasisma ukwa munaraki , ukhamat amigopäñataki .\n(src)="4"> Jupajj akham sistuwa : ‘ Jumanakajj nayaru artʼasipjjetäta , nayaru mayisisa , nayasti mayisitanakamjja istʼapjjarakïmawa ’ sasa ( Jeremías 29 : 12 ) .\n(src)="5"> Ukhamti mayisïtajja , ‘ Diosaruw jakʼachasïta , jupasti jumanakarojj jakʼachasirakiniwa ’ .\n(src)="6"> Bibliajj akham siwa : “ Tatitojj artʼasirinakapan jakʼapankaskiwa ” sasa ( Salmo 145 : 18 ) .\n(src)="8"> “ Tatitojj artʼasirinakapan jakʼapankaskiwa . ”\n(trg)="7"> Kuakon , tla nochipa tiknotsaj , melak kuajli iuan touikaskej .\n(src)="9"> ( Salmo 145 : 18 )\n(src)="10"> Jesusajj akham sänwa : ‘ ¿ Utjaspati jumanak taypinjja wawapajj tʼantʼa mayispa ukatsti awkipajj qalak churaspa ukhamajja ?\n(src)="11"> ¿ Jan ukajj wawapajj chawlla mayi ukhajj awkipasti mä asiru churaspati ?\n(src)="12"> Jumanakajj jan walïkasinsa , sumäkis ukwa wawanakamarojj churapjjtajja .\n(src)="13"> ¡ Alajjpachankir Awkimasti ukatsa jukʼampiwa khitinakatejj Jupar mayki ukanakar sumanaka churañatakejja ! ’\n(src)="14"> sasa .\n(src)="15"> Diosajj jupar mayisisma ukwa muni “ Jupasti jumanakatjja llakisirakiwa ” .


Sarayaku: Mä marka jan thakhi muniri · Global Voices Aymarata\nSarayaku: Mä marka jan thakhi muniri\nJaqukipäw uñt'ayata/apkatata 10 Lapaka phaxsi 2014 14:34 GMT\nAka blog ullart'apxañäni English, Malagasy, polski, Español\nProyecto Rising Voices Amazonia uksat jichhak uñakipäwinaka.\nSarayaku uka arux walja kast sañ muni quechua arunxa (sara: sañ muniw tunqu, yaku: sañ munarakiw uma). Nayririnx sasispaw mä marka nayraru sartiri tunka phisqha maranaka, jan empresas petroleras mantañapataki uraqinakaparu. Ukhamarakiw aka markax mayiwayi Corte Internacional de Derechos Humanos ukarux respetasiñapa jupanakan jakäwipa ukhamaraki uraqinakapasa. Kimsirinstï sasispaw mä sala de cine wali phuqhantata kawkhantix utjki ma cineasta indígena, Eriberto Gualinga, wali sum historianak arxayaskiri.\nPusirinsti aka propuestan yatiyatarakini: Sarayaku markankir waynanakax, yaqhip Ecuador markankir waynanakampiw historianakap yatiyapxi video digital tuqi, ukhamarakiw uñist’ayapxi Suma Allpankir propuestapa, Suma Allpa sañ muni (Selva Viva) uraqinakapar arxatañataki kunatix empresas petroleranakax paqallq jisk’a markanak chhaqhayañ muni petróleo apsuñapataki. Waynanakax jamuqanak uñist’ayapxi internet tuqi ukat waljaniw aka jamuqanak nayranakapamp uñjapxaraki.\nSum amuyañatakix mä balsa tuqi amuyt’añani, siti mä jawiranx umax jilxatchi ukhax pusi horanaki purisispaxa, siti umax juk’ak jalaspan ukhax tunka mayani horanakat purispaxa. Sarayaku markaru puriñatakistï janiw thakix utjkiti, jan ukasti mä avionetats ma canoat, balsatsa ukataki purisispaxa.\nSarayaku markanx, janiw cementos ni zinc uñjañ munapkiti, ni thakhi lurasiñapatak ina apayanki gobiernox ukhasa, ukhamaw uka markanx katuxt’aski tu Eliberto, Jose, Tayta Sabino,Doña Corina, Ebelio, Nina ukat juk’ampinaka chicha umant’añataki, siti challwa katuñax kusachi ukhax ma mayto challwampi, yucampi utjaraki.\nInas qhipur urunakanx maynix yaqha jaya markanakan inas yaqha contenentenakan yatchini Sarayaku markan ma taller utjawayatapa, ukax sañ munie Traya Ebelio uka waynaw apkati ma jamuqawi taller tuqita,jan ukasti yaqha waynanakasa. Sarayaku markax jut’u tuqin jiqhatasi, janiw thakinakax mantkiti, ukhamarakiw janiw jupanakax thakhi lurasiñap munapkiti kunatix jupanakax yatipxiw thakhix jan sap jutatapa, kunatix thakhi utjki ukhax empresanakaw lurasi ukat markanakax jaljtataw qhiqhatasipxi ukhamaraki markachirinakasa.\nUkat Sarayaku markax janiw thakhi munapkti sasaw sapxi, ukampirus internet munaptwa sasa. Dirigentenakax uka tuqi yatiyi, wawanakas, waynanakas internet apnaqapxiw yatiqañataki, ukat jamuqañak, videonak apkatañataki taqi markachir waynanakjama.\nVideonak taqin lurapkä ma metodología de cine comunitario ukhax uñist’ayataniwa internet tuqi, pagina web de Sarayaku tuqina ukhamarak kawkir waynanakätix uka tuqin yanapapki ukan sitio tuqinakapansa. Akax wali kusaniwa taqinir yatiyañaxa, ma markan yaqha kast jakawi munir marka.\nUñjt’arakismaw kunjams sarantaski uka sitio webwww.sarayaku.org tuqina, ukhamaraki blog www.churocomunicacion.blogspot.com tiqinsajan ukax Twitter @elchuro y @Sarayaku_Libre tuqinsa


Génesis 34 - Holy Bible [Aymara Bible 1997] - (Gén 34)\nLeajj Jacobotaqui wawachcäna uca Dina tawakosti, uca chekanquir tawakonacar visitt'iriw saräna,\nucampisa juparojj Hamor sat heveo jaken Siquem sat yokapaw uñjäna. Uca Hamor jakesti uca chekanjja mä jach'a jilïrïnwa, ucatsti munquir jan munquirwa jupampi iquintäna, uqhamat deshonraraquïna.\nUcampisa uca Siquem jakejj sintipuniraquiw Dinarojj munatayna, ucatsti cunayman toketwa munayasiñ munäna.\nUcat Hamor awquipampi parlaraquïna: —Nayajj aca tawakompiw casarasiñ munta, sart'arapipjjetaya —sasa.\nJacobosti Siquem jaken Dina phuchaparu deshonratapsti yatïnwa, ucampisa cunjämatejj wawanacapajj pampan uywanacampïscänjja, janiw cunsa siscänti jupanacan puriniñapcamajja.\nUcañcamasti Siqueman awquipa, Hamor jakejj Jacobompi uca toket parliriw saräna.\nCunapachatejj Jacobon yokanacapajj pampat purinjjapjjän ucqhasti, cunatejj pascatayna uca yatisinsti, walipuniw colerasipjjäna, Siquem jaken uqhama Jacobon phuchapampi iquintatapajj sinti jach'a deshonränwa Israel marcataquejja. ¡Janipuniw uqham lurasiñapajj waquiscänti!\nUcampisa Hamor jakejj jupanacampiw parläna, ucatsti saraquïnwa: —Siquem yokajjajj sintipuniw muni jumanacan cullacamarojja, ucatwa nayajj achict'asipjjsma, casarjjaquiñäniya,\nuqhamat familiachasjjañäni; uqhamaraquiw nanacajj phuchanacamampi casarasipjjä, jumanacasti phuchanacajjampiraqui.\nNanacampi jumanacajj jacasipjjam. Aca marcasti jumanacanquiwa, ucan jacasipjjam, negocionac lurapjjam, orakenacsa alasipjjam —sasa.\nUcjjarusti Siquem waynajj Dinan awquiparusa, jilanacaparusa, saraquïnwa: —Achict'asipjjsmawa, janiquiya ‘Janiw’ sapjjamtejja. Cuntejj mayipjjetäta ucwa churapjjäma.\nJaniw cunäcanisa cunja jach'a pago jupat mayipjjetäta ucasa, cuna regalonacsa churasipcaquïmawa, ucampisa cullacamampejj casarasiquëjjaya —sasaw saraquïna.\nUcampisa, Siquemajj cunjämatï Dinaru deshonrataynajja, Jacobon yokanacapajja, Siquemampiru Hamor awquipampirojj sallkjañampiw sapjjatayna,\naqhäm sasa: —Janiw nanacajj mä jan circuncidata jakerojj cullacajj churapquiristti, nanacataquejj ucajj mä p'enkäspawa.\nUcampisa nanacajj maya lurañampiquiw ‘Iyaw’ sapjjerisma: jumanacajj nanacjamäpjjam, take chachanacasti jumanac taypinjja circuncidatcamaquïpan,\nucapachaquiw jumanacajj phuchanacajjampi casarasiñjja puedipjjäta, nanacas uqhamaraqui phuchanacamampejja, uqhamatwa jumanacampi jacapjjäjja, ucatsti mä sapa marcaquiraquïñäniwa.\nUcampisa janitejj jumanacajj nanacan mayitajjarjama circuncidacipcäta ucapachasti, nanacajj aca orakenacamat sarjjapjjäwa, cullacajjsti nanacampi chica irpasjjapjjaraquëjja —sasa.\nHamor jakempi Siquem yokapampisti “Waliquiw” sasaw sapjjaraquïna Jacobon yokanacapan mayitaparojja.\nSiquem waynasti janc'aquiraquiw circuncidasitayna, Jacobon phuchapar sinti munatap laycu. Cunjämatejj Siquem waynajj familiapatjja wali aytatänjja,\nucatsti jupampi, awquipampejj marca mantaña puncuruw sarapjjäna, cawqhatejj parljañanaca lurañäcänjja uca chekaru, ucatsti jakenacarojj sapjjaraquïnwa:\n—Aca jakenacajj jiwasanacan amigosawa, aca marcanwa jacapjjani, negocionacsa lurasipjjaraquini, orakejj jupanacataqui wali utjascatap laycu. Jiwasanacajj phuchanacapampi casarasiñjja puedisctanwa, jupanacas uqhamarac phuchanacasampejja casarasisipcaraquiniwa.\nUcampisa mä sapa marcaquïñasataquisti, jupanacajj jiwasanacampi jacañataquejj may mayipjje: Ucasti take jiwasanac taypinquiri chachanacasti circuncidatäpjjpan, cunjämatï jupanacajj circuncidatäpqui uqhama.\nTake yänacapasa, uqhamarac uywanacapasa jiwasancaniwa. Jiwasajj jaysaqui jaysañänejja, ucatsti jupanacajj jiwasampiw jacapjjaraquini —sasa.\nMarcanquiri take jakenacasti, qhitinacatejj cuartelar sarirjamäjjapjjän ucanacasti Hamor jakerojja, uqhamarac Siquem yokaparusa jaysapjjaraquïnwa, ucatsti takeniw circuncidasipjjäna.\nUcampisa, Simeonampi, Levimpejja, Jacobon yokanacapäpjjewa jupanacajja, uqhamarac Dina tawakon jilanacapa; ucanacasti quimsa uru pasjjepanwa marcarojj jutapjjäna, jakenacarusti circuncidatäsinjja usuratwa jicjjatapjjäna, ucatsti espadampiw takeniru jiwarayapjjaraquïnjja, janiraquiw qhitis sayt'ascänti.\nHamor jakempiru, Siquem yokapampirusti espadampiw jiwarayapjjaraquitaynajja, ucatsti Dinarojj Siqueman utapatwa irpsunipjjäna, ucatsti sarjjapjjänwa.\nJacobon maynïri yokanacapasti khepatjja jutapjjaraquitaynawa, ucatsti jiwatanac patjja pasasajja marcjja k'alwa saquiyjawayapjjaraquïna, uqhamat Dinar deshonratapa phoksusisa.\nUcatsti ovejanaca, vacanaca, asnonaca, uqhamarac take cunatejj marcansa, pampansa utjcän ucanacwa apasipjjäna.\nCunanacatejj utanacan utjcän ucanacsti k'alwa lunthatsuwayapjjäna, uqhamarac wawanacsa, warminacsa preso apapjjäna.\nUcatsti Jacobojj Simeonampiru, Levimpirojj sänwa: —Jumanacajj jan walt'añaruw uscuntapjjestajja, jichhajj aca oraken jaquir jakenacajj cananeonacasa, uqhamarac ferezeonacasa, nayarojj uñisipjjetaniwa. Naya contra mayacht'asisinsti nuwañataquiw jutapjjanejja, juc'a chachanacaqui nayan utjatap laycusti, nayarusa, familiajjarusa jiwarayapjjaniwa —sasa.\nUcampisa, jupanacajj sapjjaraquïnwa: —Uqhamajj, ¿jupanacajj cullacajjarojj cunjämarutejj munapjje uqhamar lurasipcaquisapänti? —sasa.


Bible Verses On The Topic: Greed -> Sins\nTake cuntejj acapachajj churañatac uñacht'ayqui ucajja, janiw Dios Awquit jutquiti, jan ucasti acapachatwa juti. Janchin jan wali munañanacapa, cuntejj nayrajj uñjquis ucansa munañanaca, jach'a jach'a tucuñanaca, take ucanacwa acapachajj churañ muni.\nSapa mayniw, cunjämtï chuymapanjja amtqui uqhamarjam churañapa; janiw pä chuyma churañapäquiti, janiraquiw maynin jariyataquis churañapäcaraquiti, Diosasti cusisit chuymampi chuririruw munaraqui.\nQhititejj kollke munqui ucajja juc'ampwa muni; qhititejj kamirïqui ucajj, jan utjirinjamaquiwa amuyasi. Ucasti inamayaraquiquiwa.\nJanirac kollkerus munapjjamti; cunatejj utjapjjtam ucampejj cusisitaquïpjjam, Diosajj siwa: “Janiw cunapachas jaytcämati ni armt'ascämasa” sasa.\nUqhamaraquiw säna: —Amuyasipjjam jumanacataquic take cuns munañjjata; jaken jacañapasti janiw cunatejj utjarapqui uca walja yänacapancquiti —sasa.\n“Janiw qhitis pä patronarojj sirvcaspati, maynirojj munaniwa, maynirusti uñisiraquiniwa, jan ucajj maynirojj jach'achaniwa, maynirusti jisc'acharaquiniwa; Diosampiru kollkempirojj janiw qhitis sirvcaspati.\nQhititejj kamir cancañapar alcatqui ucajja, mä waña laphir uñtataw jalaktani, ucampis asqui jakenacajja mä kokan layminacapjamawa ch'ojjñtani.\nMäqui jicjjatata kamir cancañajj, mäquiwa tucusjje, ucampis qhititejj juc'at juc'ata jicjjatquejja, ucawa juc'ampi jiljjatayi.\nPobreru t'akhesiyirirojj Diosaruwa jisc'achasqui, ucampis pobrer qhuyapayirejja Tatituruw jach'ar aptasqui.\nWalja yänacaru munapayirejj pachpa utapwa tucji, ucampis qhititejj jan kollke chilltayasqui ucaw jacani.\nCunatï kalltana jasac jicjjatatäqui ucajja, tucuyarojja janiw cusisiñ churcaniti.\n Walja korinïñata sipana, uqhamarac walja kollquinïñata sipansa, juc'amp asquiwa suma jaketa uñt'atäñajja. Kamiri jakesa, pobre jakesa pachpa jakequiwa; panpachaniruw Tatitojj ucharaqui. Ch'iqhi jakejj jan walt'aña uñjasinjja jaltjjewa, ucampis jan amuyt'asir jakejja mantascaquiwa, ucatsti ñankha luräwinac jicjjati. Llamp'u chuymampi Tatitur ajjsaras sarnakañajja, kamir cancaña, jach'ar aptatäña jacaña catokañawa utji. Ñankha lurir jaken sarnakäwipajj sipitanacampi phokt'atawa, ucampis suman sarnakañ muniristi uca jan walt'añanacatjja saraktiwa. Wawarojja suma sarnakañapataquejja jisc'atpach sum yaticham, ucatsti awquëjjan ucqhajja janiw uca yatichäwinacatjja armascaniti. Kamir jakejj pobrenac taypinjja mä reyjamawa; manuninaca taypinjja, kollke mayt'irejj reyjamaraquiwa. Qhititejj jan walinaca lurqui ucajja, jan walinacwa catokaraquini; ¡juparusti Tatituw tucjani colerasiñapampi, jach'a cancañapampi! Qhititejj mayninacaru qhuyapayasiñamp uñji ucajj bendicitawa, jupan t'ant'a pobrenacaru churatap laycu.\n Inampst'iri jakejj mäquiwa kamiriptañ muni, ucampis jupajj janiw yatquiti pobres cancaña jupjjaru jutañapjja. Jach'añchiri jaket sipana, c'umisiri jakew khepjjarojj munatäni. Jake jiwayirin amigopawa awquiparu taycaparu lunthatejja; jupasti saraquiwa: “Janiw awquir taycar lunthatañajj juchäquiti” sasa. Qhititejj juc'ampi munqui ucajja, nuwasiñanacwa utjayi, ucampis qhititejj Tatitur iyawsqui ucawa nayrar sarti.\n Tatitun ovejanacapsti sum awatipjjam, ucanacasti jumanacar catuyatawa. Take munasiñampi ucjja lurapjjam, cunjämtejj Diosajj munqui uqhamarjama, janiw phokhayam sat laycuquiti, ni kollke munañ laycuquisa, jan ucasti take chuyma ucjja lurapjjam, jan jumanacas uca ovejanacjjaru munañïpcasmasa uqhamjja, jan ucasti ovejanacarojj mä suma yatichäwi uñacht'ayasa.\n1 Corintios 4:11-13\n Jichhacamaw nanacajj mank'at awtjata, umat pharjata, isitsa jalstata sarnakapjjtjja, jakes uñisipjjaraquituwa, janiw utanïpcaractsa. Irnakcäwinsa karitäjjapjjaractwa. Jakenacasti jan wali arunacampiraquiw tokjjapjjetu, nanacasti suma arumpiquiraquiw ucanacarus parljjayapjjtjja. Uñisiñampiw arcnakapjjaraquitu, take ucanacsti amuquiw t'akhesipjjtjja. Nanacjjatjja jan walinac parlapjje, ucampis llamp'u chuymampiw nanacajj cunsa amuyt'ayapjjaractjja. Mä t'unarjamaw uñjapjjetu, jan cunatac sirvir jakerjamaw uñjapjjetu. Jichhürcamas take jakenacat sipansa wali jisc'achatäpjjaractwa.\n Ucampis take cunäniñajj Dios chuymäñanacwa utji, cunatejj utjarapquistu ucampiqui cusisitästan ucapacha. Aca orakerojj janiw cuns apanctanti, janiraquiw cuns apcañäniti. Ucampis isisatejj utjascchejja, uqhamarac mank'añasatejj utjascchejja, ucampejj cusisitaquïscañasawa. Qhitinacatejj kamir cancaña thakapjje ucanacajja, janiw yant'anacarojj atipjapquiti, ucatsti take casta lokhe amtäwinacan sipitaparuw jalantapjje, ucatsti jan waliruw puripjje, jakenacarusti jiwañaru t'unjañaruw puriyaraqui. Kollkeru munañajja take jan wali luräwinacan saphipawa; ucatwa mayninacajj juc'ampi munapjjatap laycu iyawsañatjja maysaru saranucupjje, pachpa jacäwinacaparuw t'akhesiñampi yapjjatasipjje. Ucampis jumajja, Diosanquir chachjamajja, take acanacatjja jaltam, k'oma jacäwini saram, Dios chuyma, iyawsañani, munasiñani, jan pisi chuymt'añani, llamp'u chuymanïñanraqui. Iyawsäwin suma nuwasiñapan nuwasim, wiñay jacaña jicjjataraquim ucataquiw Diosajj jawstam, iyawsäwin suma arsüwipwa lurawayta takenin uñjcaya. Jichhasti Diosan nayrakatapanaraqui, cawquïritejj take cunaru jacañ churqui ucaru, uqhamarac Jesucriston nayrakatapana, jupasti suma arsüwi khanañcharaqui Poncio Pilaton nayrakatapana. Ewjjsmawa cuntejj siscsma ucjja jan mayjt'ayasa lurañamataqui, jan qhitimpis camscaya, Tatit Jesucristosan jutañapcama. Cunapachatejj tiempopajj purcani ucqhajja, Diosajj take acanacjja luraniwa, jupa sapaqui take ch'amani Diosajja, reyinacana Reyipa, tatitunacans Tatitupa. Jupa sapaquiw jan jiwquiti, jan qhitimpis jac'achcaya khananwa jacaraqui. Janiw qhiti jakes juparojj uñjquiti ni uñjcaraquispasa. ¡Jupanquirinacajja jach'añchatäpan ch'amaniraquïpan wiñayan wiñayapataqui! Uqhamäpan. Aca orakenquir kamirinacarojj sañamawa: “Jan jach'a jach'a tucupjjamti” sasa, janiraqui kamir cancañaparus alcatasipjjpati, ucanacasti tucusiriquiwa. Ucat sipanjja jacquiri Diosaru catuyasipjjpan, qhititejj take cunsa jilarquir churquistu cusisit jacañasataqui ucaru. Ewjjt'am sum sarnakapjjañapataqui, asqui luräwinacana kamirquipstapjjpan, ucatsti janc'aquiraquïpjjpan, cunatejj jupan utjqui uc mayninacaru churañataqui. Uqhamatwa yänacapajj utjani khepüru sum sayt'añapataqui, uqhamata wiñay jacaña catokapjjañapataqui.\n Ist'apjjam aca arunaca, kamirinaca: Jachapjjam, wararipjjaraquim cuna jan walt'añanacatejj jumanacjjaru jutcanis ucanacatjja. Kamir cancañanacamajj ñusantatawa, suma isinacamas thuthan thuthantataraquiwa. Kollkenacamas korinacamas k'ala saruntatawa. Ucanac quipcaraquiw jumanac tokejj khanañchani, mä ninjamaraquiw ucanacajj jumanacarojj naqhantapjjätam. Aca khepa urunacanjja jumanacajj kamir cancañanacamjja montonasipcactawa. Jumanacan yapunacaman lurir jakenacaru jan pagapjjatamajja jumanac contraw wararisqui. Tatitusti uca wararitanacapjja ist'araquiwa. Aca orakenjja jumanacajj take phokt'ata cusisiñanwa sarnakapjjtajja, animalanacjamaw pokopjjtajja, jichhasti jumanacar jiwarayañ urojj puriniwa. Jumanacajj jan juchan jakenacarojj juchañchasinwa jiwarayapjjtajja, janiraquiw jupanacas sayt'asipcänti.


lamar kot chicaw barconacajj tuyupjje, Leviatán jach'a animalas ucanquiwa, lamar kotamp anatasiñapataquiw lurtajja.\nUñjtanwa Diosan ajjsarcañ mutuyäwipajj alajjpachatwa jutasqui take acapachan jan wali jakenacataqui, uqhamarac juchararanacataqui. Jupanacan juchanacap laycuwa cheka cancañajj jan khanstquiti.\n Behemot sata jach'a ajjsarcañ animalaru uñtam, ucajj jumjama nayan lurataraquiquiwa, orko vacanacjama koranacaracwa mank'araqui; uñtam cunja ch'amanisa jiqhanipajja, janchinacapasa cunja ch'amaniraquisa. Wich'inqhapajj cedro maderjama ch'ollkhewa, cayu ancunacapasa mokonacaruw tucuwayjjaraqui. Ch'aqhanacapajj broncet luratjamawa, hierrot luratäcaspasa uqhamaraquiwa. Nayan ucajj wali suma luratajjawa, naya sapa, juparu uscusiriquiwa juparojj t'unjaraquiristjja. Kollunacatsti, cawqhantejj monte animalanacajj anatasipqui ucatjja, koranacwa mank'añapataqui apanirapipjjejja. Kokanac c'uchuruw jipt'araquejja, jokhona sokosanac taypiruw imantasiraquejja. Kokanacaw ch'iwiñcht'i, jawira thiyanquir saucenacaw muyuntaraqui. Jawira uman jiljjatanitapatsa janiw sustjascaraquiti; umajj nasacamasa maqhatascchi ucasa, janiw sustjasquiti. ¿Qhitis ch'amanïspa catuntasin nayra q'ilarañapataquejja, jan ucajj nasapatsa mä lazompi chinuntañapataquejja?\n ¿Jumasti Leviatán sata jach'a ajjsarcañ animalarojj anzuelompi catjasmati? ¿Mä ñach'añampi lajjrapjja ñach'antasmati? ¿Mä ñach'añampi ch'amanïsmati nasapat ñach'antañataqui, uqhamaraqui laca anqha ch'aqhapata mä ganchompi chhokontañjja? ¿Jupasti jumarojj qhuyapt'ayasiñamataquiti achict'asiristamsti, uqhamaraqui suma arunacampiti achict'asiristamsti? ¿Jumasti juparojj juman wiñayataqui esclavomäñapataquiti arsuyaraquisma? ¿Jumajj jupampejj mä jisc'a jamach'impjamati anatasma? ¿Wawanacaman anatasiñanacapjamcha chinurt'asisma? ¿Alaquipa jakenacajj jupatjja negocio lurapjjaspati? ¿Jisc'a jisc'a jalanokasina aljapjjaspati? ¿Cuerpopsti flechanacampiti chhoksusma, uqhamaraqui p'ekepsa majjañampiti chhoksusma? Jumatejj juparu lokjjatasmajja, jan mayampisa armascañamataquiw nuwjiristamjja, ucatsti juparojj janiw mayampsa nuwcjjaraquismati. “Leviatán animalar uñjasaquiw qhitisa ajjsarañata jiwt'añ munaraquispajja. Maynitejj juparu coleraychejja, ucapachajj walwa colerasejja, janiw qhitisa jupampi nuwasiñjja muncaraquispati.\n Adonisedec sutini Jerusalén marcan reyipajj, wal ajjsartäna cunapachatï jupajj yatïna Josué chachan Hai marcaru t'unjatapa, cunjämtï lurcatayna marcampi, reyipampisa, uca quipca Jericó marcampi luratapsa. Uqhamaraquiw yatïna Gabaón marcan israelitanacampi suma arust'äwir mantapjjatapsa, uqhamaraqui jupanac taypina jacapjjatapsa. Aca yatïwisti juc'ampi ajjsartayäna, Gabaón marcajj uca urunacanjja wali jach'a marcänwa uqhamarac wali aytat marca, ucatsti jakenacapajj nuwasiñataquejj sinti ch'amanïpjjaraquïnwa uca laycu. Ucatwa Adonisedec reyejj mä yatiyäwi apayäna acnïri reyinacaru: Hohan sat Hebrón marcan reyiparu; Piream sat Jarmut marcan reyiparu; Jafía sat Laquis marcan reyiparu; uqhamaraqui Debir sat Eglón marcan reyiparu aqham sasa: “Jumanacasti jutapjjamay acsaru, yanapt'apjjeta Gabaón marcampi nuwasiñataqui Gabaón marcasti Josué chachampi uqhamaraqui israelitanacampi suma arust'äwir mantapjjatap laycu” sasa. Uqhamaw pheska amorreo reyinacajj sarapjjäna walja jakenacamp cuna; Jerusalén marcan reyipa, Hebrón marcan reyipa, Jarmut marcan reyipa, Laquis uqhamaraqui Eglón marcan reyipa; Gabaón marcaru t'unjañataqui. Ucatsti Gabaón marcanquir jakenacajj mä yatiyäwi Josué chacharu apayanipjjäna, cawquïritï Gilgal campamento lugaranccäna ucqharu aqham sasa: “Janiquiy jumajj nanacar yanapt'añjja negapjjestati, janc'aquiy jutapjjam nanacat arjjatasiri, uqhamarac yanapt'irisa. Amorreo reyinacaw takpachani tantacht'asisina jiwarayañ munapjjetu” sasa. Ucatsti Josué chachajj uca urpachaw take guerran nuwasir jakenacapampi mistuniwayäna. Ucatwa Diosajj Josué chacharojj säna: “Jan jumajj ajjsarayasimti, nayaw jumar catuysma, janiraquiw cawquïri reyis jumampi nuwasiñjja puedcaniti” sasa. Josué chachasti arum pakari jutasinjja, mä acatjamatac amorreonacarojj jaljjatäna. Diosaw uqham Gabaón chekan jakenacarojj wal sustjäna, uqhamaw Josué chachajj walja jakenacaru jiwarayäna. Ucjjarusti Bet-horón thaquinjam alisipjjäna, amorreonacar jiwarayasa, Azeca, uqhamaraqui Maceda marcanacar puriñcama.


Lucas 4 - Holy Bible [Aymara Bible 1997] - (Luc 4)\nJesusasti Kollan Ajayun phokt'ataw Jordán jawirat cuttanjjäna, ucatsti Ajayuw wasararu irpäna.\nUcansti Jesusajj pusi tunc uruw ucancäna, Supayasti yant'araquïnwa. Ucürunacanjja janiw cuns mank'cataynati, ucat jupajj mank'at awtjayasïna.\nUqhamäsquiriruw Supayajj jupar saraqui: —Jumatejj Diosan Yokapästajja, aca kalanacarojj t'ant'ar tucuyam —sasa.\nJesusasti juparojj sänwa: —Kellkatanjj siwa: ‘Janiw jakejj t'ant'a sapampiquiti jaccani, [jan ucasti take cuntejj Diosajj sisqui uca arunacampiw jacaraquini].’\nUcatsti Supayajj mä jach'a kollu pataruw irpsüna, ucatwa mä nayra ch'epjjtanaqui take acapachan utjquis uca marcanac Jesusarojj uñacht'ayäna.\nSaraquïnwa: —Nayajj take acapach marcanacan munañanïñ churäma, ucanacan jach'a cancañapampi; take acanacasti nayar catuyatawa, qhitirutejj nayajj churañ muncta ucarojj churactwa.\nJumatejj nayar quillt'asisin yupaychitätajja, takpachaw jumancjjani —sasa.\nJesusasti ucjjarojj Supayarojj siwa: —Saraket nayat, Supaya; Kellkatanjja siwa: ‘Tatitu Diosamaruw yupaychäta, jupa saparuquiraquiw sirvïta’ —sasa.\nUcatsti Jesusarojj Jerusalén marcaruw irpi, ucansti templo pataruw irpsu, ucat saraqui: —Diosan Yokapästajja, acat pampar jalaktam;\nKellkatanjja saraquiwa: ‘Diosajj angelanacaparuw jumar uñjir qhitanini.\nJumarusti amparanacaparuraquiw catokapjjätam, jan cayum kalar usuchasiñamataqui’ sasa.\nJesusasti Supayarojj saraquïnwa: —Kellkatanjja saraquiwa: ‘Janiw Tatit Diosamar yant'ätati’ —sasa.\nUqhamaw Supayajj jan cunjämat Jesusar yant'ar puriyirjamäsajja sarawayjjänwa mä kawkha urunacataqui.\nJesusasti Kollan Ajayun ch'amapan phokt'ataw Galilearojj cutt'jjäna. Jupatsti take ucsa tokenacan parlapjjäna.\nSapa marcansa sinagoganacanwa yatichäna. Takeniraquiwa juparojj yupaychapjjäna.\nUcapachaw Jesusajj Nazaretaru sarjjäna cawqhantï jupajj jilcatayna ucaru. Samarañ urunsti sinagogaruw manti luräwinacaparjama, ucatsti Kellkatanac leet'añataquiw sayt'asïna.\nJuparusti Isaías profetan librop churapjjäna. Jist'arasinsti mä chek jicjjati, ucansti aqham kellkatänwa:\nTatitun cusiscañ marap yatiyiri”\nUqham leet'asinsti, libro apthapisinjja sinagogan yanapiriparuw churjje, ucat kont'asjje. Take uca sinagoganquirinacasti juparojj uñch'uquisipcaquïnwa.\nJesusasti jupanacarojj saraquïnwa: —Jichhüruwa jumanac nayrakatan aca arunacajj phokhasjje.\nTakeniraquiw Jesusatjja: “Waliquiw” sapjjäna, muspharasipjjaraquïnwa jupan ucqha suma arunac jupanacar parlt'atapata. Ucatsti jisct'asipjjänwa: —¿Janit acajj Josean yokapäqui? —sasa.\nJesusasti jupanacarojj sänwa: —Jichhajj jumanacajj sapjjetätaw aca säwi: ‘Kolliri, jumapach kollasim’ sasa. Ucatsti sapjjaraquitätawa: ‘Cunanactejj Capernaum marcanjj lurctas ucanacjja aca marcamanjja luraraquim’ —sasa.\nJupasti sascaquïnwa: —Khanacwa sapjjsma, janiw qhiti profetas quicpa marcapanjja mä suman catokatäquiti.\nNayasti sasipcaquïmawa: Israel marcanjja walja ijma warminacaw Elías profetan urunacapanjja utjäna. Jallojj quimsa mara chicani jan purjjatapatsti, take marcpachanwa mank'at awtjayasiñajj utj-jjäna.\nUcampis Diosajj janiw Eliasarojj take uca marcan utjiri ijma warminacarojj qhitcänti, jan ucasti Sareptan utjiri mä ijman ucaruquiw qhitäna, uca marcasti Sidón marca jac'anquiwa.\nIsrael marcanjja uqhamaraquiw Eliseon urunacapanjja walja lepra usuni jakenacaw utjaraquïna. Ucampis janiraquiw jupanacatjja maynis lepra usunacapatjja kollatäpcänti, jan ucasti Serianquiri Naamán sat chachaquiw kollatänjja.\nSinagoganquirinacasti takeniw acanac ist'asinjja wal colerasipjje.\nSartasinsti Jesusarojj marcat ankäjjaruw alissupjjäna, ucatsti cawqharu sayt'atäcäntï uca marcajja, uca kollu pataruw irpsupjjäna, ucqhat Jesusar nuct'añataqui.\nUcampis Jesusajj jupanac taypinjam mistuwayasinwa sarjjäna.\nUqhamasti Jesusajj Galileanquiri Capernaúm sat marcaruw sarjjäna; purjjasinsti samarañ uruna jakenacar yatichañaruw uchasi.\nJupanacasti Jesusan arunacap ist'asinjja wal muspharapjjäna, jupasti jach'a jilïr jakjamaw yatichäna.\nSinagogansti mä ñankha ajayun mantat jakew ucancascaraquïna; ñankha ajayusti jach'atwa art'i:\n—¡Jaytapjjeta! Nazaretanquir Jesús, ¿cuna lurañamas nanacamp utji? ¿Tucjirit jutapjjesta? Nayajj uñt'smawa, yatiractwa jumajj Diosan Yokapätama —sasa.\nJesusasti ñankha ajayurojj aqham sasaw tokenokäna: —¡Amuct'am, aca jaketsti mistum! —sasa. Ucapachaw ñankha ajayojj uca jake jupanac nayrakataru jaktasin mistuwayjje, jan cun usuchasa.\nTakeniraquiw sustjasipjjäna, ucatsti jupanaccamaw parlarasipjjaraquïna: —Acajj ¿cuna arunacasa? ¡Aca jakejj munañapampi ch'amapampejj ñankha ajayunacarojj ‘Mistum’ sañapampejj alissuquiraquisä! —sasa.\nTake ucsa tokenacansti Jesusjjat parlasircamaquïnwa.\nSinagogat mistjjasinsti Jesusajj Simonan utaparuw mantäna. Simonan taycch'ipasti wali calenturampi usutäscänwa, ucatwa Jesusarojj kollt'añapatac achict'apjje.\nJesusasti jupa toker alt'asinwa uca usuparojj tokenoke, ucatsti ucspachaw calenturapajj sarakjjäna. Ucapacharaquiw jupajj sayt'asi, ucat jupanacarojj sirviñ kalltäna.\nInti jalantarusti takeniraquiw cunayman usutanacaru Jesusan ucarojj apanipjjaraquïna. Jupasti sapakat mayniruw amparapampi lokjjatasin, waliptayäna.\nWalja usutanacataracwa ñankha ajayunacajj mistjjapjjäna aqham arnakt'asisa: —¡Jumajj Diosan Yokapätawa! —sasa. Ucampis Jesusajj tokenokänwa uca ñankha ajayunacarojja. Uqhamasti janiw jupanacarojj arsuycänti, jupanacajj jupan Cristötapa yatipjjatap laycu.\nWilljtanjjepansti, Jesusajj marcat ankäjjaruw mistuwayäna mä yakhawjaru. Jakesti juparojj thakapjjänwa; jicjjatasinsti, janiraquiw sarayañ munapcänti.\nJesusasti jupanacarojj sänwa: —Waquisiraquiw nayanjja Diosan reinopat yakha marcanacaru yatiyir sarañajjajja, ucataqui qhitanitaraquïtwa —sasa.\nUqhamaw Jesusajj Galilean sinagoganacanjj yatichas sarnakäna.


Apocalipsis 7 - Библия [Восточный Перевод 2003] - (Откр 7)\nUcatsti uñjaractwa pusi angelanacaru. Jupanacasti aca orakena pusi esquinapjjaru sayt'atäsipcänwa, uqhamarac uca pusi esquinat thayanaca jarc'asipcäna jan cuna thayas aca orakjjaru thayt'aniñapataqui, ni jach'a kotanacjjarusa ni kokanacjjarusa.\nUcatsti uñjaractwa inti jalsu toketa mä angelaru jutasquiri, jupasti jacquir Diosan sellop apt'atänwa. Aca angelasti wali jach'at art'äna uca pusi angelanacaru, qhitinacatï ch'amanïña catokcatayna aca orake uqhamarac kotsa jan walinacampi tucjañataqui,\naqham sasa: “¡Jan cuna ñankhsa lurapjjamti aca orakeru, ni kotarusa, ni kokanacarusa, janïr Tatit Diosan sirvirinacaparu paranacapat sellonacampi chimpt'casina!” sasa.\nUcatsti ist'aractwa qhitinacatï chimpt'äpcäna ucanacajja, pataca pusi tunca pusini waranka jakenacätapa, Israel marcanquir jakenaccamaqui.\nJudá tributjja tunca payani warankänwa, Rubén tributjja tunca payani waranka, Gad tributsti tunca payani waranka,\nAser tributsti tunca payani waranka, Neftalí tributsti tunca payani waranka, Manasés tributsti tunca payani waranka,\nSimeón tributsti tunca payani waranka, Leví tributsti tunca payani waranka, Isacar tributsti tunca payani waranka,\nZabulón tributsti tunca payani waranka, José tributsti tunca payani waranka, Benjamín tributsti tunca payani waranka.\nUcatsti uñjaractwa walja jakenaca take marcanacata, cunayman janchini, uqhamarac take casta parlani. Jupanacasti trono nayräjjan uqhamarac Cordero nayräjjapan sayt'atäsipcänwa. Waljanïpjjapunïnwa, janiraquiw qhitis jact'caspati, jank'o isincamaquïpjjänwa, amparanacaparojj palmanacas ayt'atcamaquiraquïnwa.\nTakeniraquiw wali jach'at art'asipcäna aqham sasa: “¡Khespiyasiñajj Diosasanquiwa, qhititejj tronon kont'atäqui, uqhamarac Corderona!”\nTake angelanacasti trono muytata sayaratäpjjaraquïnwa, uca jilïrinacaru, uca pusi jacasquirinacarusa muytata. Ucatsti orakcama alintasaw quillt'asipjjäna tronon nayrakatapana, Diosarusti yupaychapjjaraquïnwa\naqham sasa: “¡Uqhamäpan! Yupaychatäñasa, jach'a cancañasa, yatiñasa, yuspagarañasa, jach'añchañasa, munañanïñasa, ch'amanïñasa, Tatit Diosasancpan, wiñayan wiñayapataqui. Uqhamäpan!”\nUcatsti maynïri chuyman jakew nayaru jisct'itu: “¿Qhitinacas aca jank'o isini jakenacajja? ¿Cawqhataracsa jutapjje?” sasa.\nNayasti sistwa: “Tata, jumaw yattajja” sasa. Jupasti saraquituwa: “Acanacajj wali jach'a llaquinacwa pasanipjje, isinacapsti Corderon wilapampi t'ajjsusaraquiw jank'optayanipjje.\n“Ucataracwa jichhajj jupanacajj Diosan tronop nayrakatancasipqui uruy aruma Diosan templopana yupaychasa. Tronon kont'atäqui ucasti take jupanacarojj imaraquiniwa.\nJaniw mank'ats umats t'akhescjjapjjaniti, janiraquiw intis naqhantcaniti, lupis jupanacarojj jan walt'aycaraquiniti.\nTrono taypincquis uca Corderow jupanacarojj ovejanacarjama awatini, jacquir uma jalsunacaruw anaquiraquini. Diosasti take jachanacap nayranacapat phiscurjjani” sasa.\nApocalipsis 1 / Откр 1\nApocalipsis 2 / Откр 2\nApocalipsis 3 / Откр 3\nApocalipsis 4 / Откр 4\nApocalipsis 5 / Откр 5\nApocalipsis 6 / Откр 6\nApocalipsis 7 / Откр 7\nApocalipsis 8 / Откр 8\nApocalipsis 9 / Откр 9\nApocalipsis 10 / Откр 10\nApocalipsis 11 / Откр 11\nApocalipsis 12 / Откр 12\nApocalipsis 13 / Откр 13\nApocalipsis 14 / Откр 14\nApocalipsis 15 / Откр 15\nApocalipsis 16 / Откр 16\nApocalipsis 17 / Откр 17\nApocalipsis 18 / Откр 18\nApocalipsis 19 / Откр 19\nApocalipsis 20 / Откр 20\nApocalipsis 21 / Откр 21\nApocalipsis 22 / Откр 22


Kunjamsa Diosajj chuymachtʼistu\nApóstol Pablojj akham sasaw Jehová * Diosat säna: “Taqe tʼaqhesiñanakasanwa Diosajj chuymachistu” sasa (2 Corintios 1:3, 4). Uka arunakarjamajja, Diosajj taqeniruw chuymachtʼistaspa ukat jan walinakansa Jupaw yanaptʼarakistaspa.\nDiosampi yanaptʼatäñ munstan ukhajja, nayraqatajj Juparuw uñtʼañasa. Ak amuytʼañäni, jiwasatï qollayasiñ munstan ukhajja, doctoran ukar sarañasaw wakisi. Bibliajj akham siwa: “Diosar jakʼachasipjjam, jupasti jumanakarojj jakʼachasirakiniwa” sasa (Santiago 4:8).\nDiosajj jakʼachasistaspati janicha uk ¿kunjamatsa yatsna? Nayraqatajja, Jupajj jiwasar wal jakʼachasiñ muni sasaw Bibliajj qhanañchi (ukatakejj recuadro uñjjattʼam). Maysa toqetjja, Diosajj walja jaqenakaruw chuymachtʼi, ukatwa jiwasar chuymachtʼarakistaspawa sasin sissna.\nJichhürunakanjja, waljaniw jan walinakan uñjasisajj Diosar yanaptʼa mayisipjje. David reyejj ukhamwa lurarakirïna, mä kutejj akham sasaw Jehová Diosar ruwtʼasïna: “Yanap mayisksma ukapachajj arnaqasitajjarojj istʼakimaya” sasa. ¿Diosajj istʼänti? Jïsa. David chachajj akham saskakïnwa: “Jupasti yanaptʼituwa. Chuymajjajj kusisitawa” sasa (Salmo 28:2, 7).\nJESUSAJJ LLAKITANAKAR CHUYMACHTʼÄNWA\nJehová Diosajja, Jesusajj jaqenakar chuymachtʼaspa ukwa suyäna. Jesusarojj walja luräwinak churäna, ukanakat mayajja aynachtʼata jikjjatasipkäna ukanakaruw yanaptʼañapäna ukat ‘taqe llakitanakarus chuymachtʼañaparakïnwa’ (Isaías 61:1, 2). Jesusajj ‘taqe qarjatanakaru ukat jatjatanakaruw’ yanaptʼäna, ukajj profecianakarjamaw phoqasïna (Mateo 11:28-30).\nJesusajj jaqenakar suma ewjjtʼanak churasa, munasiñampi uñjasa ukat usutanakar qollasaw chuymachtʼäna. Mä kutejja, akham sasaw lepra usuni mä jaqejj Jesusar ruwtʼasïna: “Munsta ukajj, aka usojjat kʼumaraptayitasmawa” sasa. Jesusajj jupat khuyaptʼayasisajj akham sänwa: “Muntwa, kʼumaräjjaraktawa” sasa (Marcos 1:40, 41). Uka qhepatjja lepra usuni jaqejj sumakejjänwa.\nJichhürunakanjja, Jesusajj janiw aka Oraqen jiwasamp chikäjjeti, ukhamajj janiw chuymachtʼitaniw sasin suyjjsnati. Ukampis Jehová Diosaw chuymachtʼistaspa Jupajj ‘chuymachasir’ Diosjamajj khitinakatï yanaptʼa munapki ukanakaruw chuymachtʼi (2 Corintios 1:3). Kuna toqes Diosajj chuymachtʼistu uk jichhajj uñjañäni.\nBiblia toqe. “Taqe kunatejj nayratpach Qellqatan uchatäkän ukanakajj jiwasanakaruw yatichistu, llampʼu chuyma toqe suytʼañasataki, ukanrakwa mä samarañsa jikjjattanjja” (Romanos 15:4).\nQollan ajay toqe. Jesusajj jiwjjäna uka qhepatjja, cristiano taman samarañaw utjäna. ¿Kunatsa? Cristianonakajja, “Tatitur ajjsarasarakiw sarnaqapjjäna” ukhamatwa qollan ajayun chʼamapampejj nayrar sartapjjäna (Hechos 9:31). Qollan ajayojja wali chʼamaniwa, ukhamasti Diosajj qollan ajay toqew jaqenakar chuymachtʼaspa.\nOración toqe. Bibliajj akham siwa: “Jan jumanakajj kunats llakisipjjamti, taqe kunsa Diosar sapjjam oracionana, mayipjjam yuspagarapjjarakim. Diosajj jumanakarojj churapjjarakïtamwa samarañapa, ukasti taqe kuntejj jaqejj amuytʼkaspas ukat jukʼamp jachʼawa. Uka samarañasti jumanakan chuymanakamsa, amuyunakamsa imaniwa” sasa (Filipenses 4:6, 7).\nJilat kullakanak toqe. Jupanakajj mä amigor uñtasitaw chuymachtʼapjjestaspa. Apóstol Pablojj jilanakapat akham sänwa: “‘Jan waltʼäwinakajjana, llakisïwinakajjana’ uñjaskta ukhajja, ‘jupanakasti nayarojj wal chuymachtʼapjjetäna’” sasa (1 Tesalonicenses 3:7; Colosenses 4:11).\nKunjamsa aka yatichäwin uñjawayktan ukanakajj yanaptʼistaspa sasin inas jisktʼasta. Ukatakejj qalltan parltʼaniwayktan uka jaqenakat yatjjatañäni. Jupanakajj Isaías libron qellqatäki uka arunak phoqasirwa uñjapjjäna, ukansti akham siwa: “Kunjämatejj mä taykajj wawaparojj chuymachejja, ukhamarakiw nayajj jumanakarojj chuymachapjjäma” sasa (Isaías 66:13).\n^ Párrafo 3 Diosan sutipajj Jehová satawa sasaw Bibliajj qhanañchi.\nDiosajj chuymachtʼañ munistu\n“[Dios] Tatay, jumaw yanapista, chuymacharakista” (Salmo 86:17).\n“Diosamajj akham siwa; ‘Chuymachapjjam, chuymachapjjam markajjaru’” (Isaías 40:1).\n“Ukatpï naya Tatitojj sistjja: [...] ‘Kunjämatejj mä taykajj wawaparojj chuymachejja, ukhamarakiw nayajj jumanakarojj chuymachapjjäma’” (Isaías 66:12, 13).\n“Kusisiñanïpjjew jachirinakajja, jupanakasti Diosampi chuymachatäpjjaniwa” (Mateo 5:4).\n“Taqe llakisiñanakamsti Diosar jaytapjjarakim, jupasti jumanakatjja llakisirakiwa” (1 Pedro 5:7).


Global Voices Aymarata » Blogs ukan phunchäwipa: México- Markachirinaka, yanqhachäwinaka ukhamarak blogs ukampi · Global Voices Aymarata » Print\nBlogs ukan phunchäwipa: México- Markachirinaka, yanqhachäwinaka ukhamarak blogs ukampi\nJaqukipäw uñt'ayata/apkatata 30 lakan phaxsi 2011 13:31 GMT 1\t · Qillqiri Juan Arellano Jaqukipiri Emma Quispe Mamani\nCategoria-naka: Latin America, México, Citizen Media, Digital Activism, Human Rights, Media & Journalism, Anuncios\nGlobal Voices Español ukatx muniw nayraqatar sartayaña ukhamarak redes de blogueros ukanakar ch’amañchaña ukhamarakiw lup’isi kunjamaspas nayrar sarañtayañatakix, amuyasinstï akax lurasispawa uñt’at tuqinaka phuchawi blog . Uka tuqit ukhamaraki GV Español ukats yanapaspa mä suma kuntinidumpi utjañapataki ukhamarak amuyawinakamp amuyañataki, bloggers uka irnaqirinakax uñjatapxaspaw qhana irnaqawinak Gloval Voices ukampiw ukhat sutichataspa ukhaxa. Juk’ampirusa kunjams sarantaskana phunchawinx ukanak uñjasiniw:\nNayrirjam sidi Blogs phuchawisatakix aka 2011ni maranx ajllisiwa México marka , mä marka wali nuwasiñanak utjatapata. Ukampirusa uñjasiwa México markan  utjatapa walja jiwasanakar yanapirinaka khitinakatix yanapstu aka yatiyaw nayrar ch’amanchañataki. Ukhamarakiw waljpacha bloggers, ukhat juk’am uñt’atanakax ukan jiqhatasipxi Mexico markana ,suyantasktanwa bloggers irnaqirinaka aka markanakana Guadalajara markat, Monterrey markat ,\nPuebla markata , Toluca markata , ukhamaraki Juárez uka markatsa  ukampirusa suyasktanwa yaqha anqax markankir irnaqir jaqirinakarusa. Qanachtanwa partisipirinakarux janiw jani satapktati bloggers ukat blogs ukanakarux jay sapxani uñist’ayasa akatakiw sasax, kawkir blogs ukhamaraki blogger ukanakax chikanchasipxaspawa.\nSuti: markachirinakak,nuwasiwinaka ukhamaraki blogs\nNuwasiwinakax sapuruw utji aka jakañ markanakanx, yaqhip pachanakanx akat tukusiwa atipt’asiñanakxama, pantjasisa aka jakawinxa. Mayx jichha utjki ukx ñicht'aysnaw\nkhaysa Mexico markat nuwasiwinakatx,kuntix sutinchtan “Wila wartawi narkutrafiku uka”  amuyayiwa jiwasan jan kuns yantanti uka ukhamaraki jilir irnaqirinakarus parlañataki akatxa.\nYaqha tuqinsti kunjamtix arsktan ukax aywisasax janipuniw uñist’ayaskiti khaysa nayra medios de comunicación tuqinakanxa imantapxiwa kuntix yatiñasaki ukanakxa. Jan ukampirusa wakisiwa amuyt’asiñaxa ukhamat sikt’asiraksnawa akham sasa: kunas Mexico cibernawtas ukanakanx parlakipawinakapaxa khaysa nuwasiñanak utjki uka tuqitxa, chiqapachati , janich ukax waliki, medios ukhamarak internet ukanakans parlakipawipanakx tuqisiñatakiw apapxi aka medionakax amuyaypachati jan ukasti mä yanaqhat nuwasiñan tuqi askispawa uñist’ayaña nuwasiñanakatxa wali amuyasa khaysa medios uksanakanxa, ukhamaspa ukhasti ukhamaspan ukhasti khitinakas luraspa: ullirinaka, medios ukanaka jan ukasti ONDG ukaspati jan ukasti jilir irpirinäkaspacha, utjiwa wali aski luratanaka actiwismu uka tuqinkirinakatxa (internet ukana janich ukanakpacha) nuwasiñanakxat khaysa mexico markans utjki ukanx, ukhamarakiw nayraqatar sartayi internet apnaqañxa jan jark’asa jan waki lurasi ukanakatx ukampirusa janiw\ntaqpachax uñist’ayatakiti khaysa medios tradicionales ukanakanxa, yaqha medios ukanakax puripspan jan ukasti puripxaspan juk’am jayaru irnaqirinakapaxa.\nAkarux khitis blogger mexicano muniris mantaskakispawa mä post uñistawimpi kaukirit muchi parlañ jupakir blog ukampi. Aka post ukax urijinalañapawa, jisnawa kawkiris chiq jupank uka blog tuqina, janiw kupiyatañapakiti yaqha fuintinakatxa.\nQillqatax kunjamaspans ukan jupanakataxiwa.\nWastat qhanañcht’añani kunatxay parlapchit ukax jist’aratawa. Akax qalltaspawa mä sikt’awits kunjamxay amuychi blogger ukarxama. Kunawsatix bloggerux phuchawitx publikxchini ukhax yatiyañapawa aka curiuru: juan.arellano arroba globalvoicesonline punto org uñist’ayasa akhamanaka:\nBlog ukan sutipa\nPost ukan sutinchawipa\nEnlasi pirmanint uka jan ukasti URL post ukankiris.\nUtjiwa mä butuna wakisiri, ma post jamuqa, bloggers ukanak apnaqapxañapataki ukant blogs ukar apkatapxañapataki partisipaskiw sañataki.\nMa kut butun blogas ukapar uchxatatsti yatiyañapawa aka post tuqirux.\nChikanchasitat tukxasasti wakt’ayasxaniwa ukhamarak kuntix lurskan ukanas uñist’ayasxani publikañataki mä post Global Voices ukana. Uñjasa kawqha partisipantinakas uktji ukarjama post apkatañatakji. Kuna siktasinaksa jumanakax sarapxasma correopuñjiri kaukirtix nayraqat uñist’aytanxa ukaru,ukhamarakiw blogs ukan phunchawipxa uñjapxasmaxa kunjams sarantatana ukxa : Colombiana , Ecuadorana , Venezuelana , Perú  ukana.\nSarawinaka: sarawinakax phunchawit blok ukat luraskani ukax lurasiniwa kunxamtix jisktan ukhama:\nYatiyawi 29 chinuqa urut 10 Qullän urukamax.\n- Chikanchasiñataki. 1- 10 Qulläna urükamax.\n- ajllisiwi post lurañataki kawkir partisipasiunas utjki ukana.11-15 Qullän\n- yatiyaña wali kust’atakis uka Global Voices Español uka tuqiru .\nMä qhananchawi: janiw akax ma atipt’awikiti, ukampirusa janiw utjkiti atipt’iris ni jan atipt’iris. Jan ukasti akax yanapt’añatakiw aka p’iqinchawx,ukhamat lurasispa wali jacha kunayman kasta ukat jichhatakqhamaraki.\nTwitter ukan partisipawipa\nJichha kutinsti mutapxtwa phuchawix twitter ukankañapa, ukatakix qalpach tuytirunakaw jawst’ayatapxta hashtag uka uta tuqina aka phunchawitakix #vocesmax.\nAka itikitampiw qalpach irnaqawis lurasini, ukhamarakiw wakisi tuytirus utjaspa uka phunchawir ch’amanchiri aka hashtag ukampi. Arkasipkamaw kaukiritix wali kust’atakan ukax publikasiniw jiwasan post ukaru.\nUkhamaw suyasipsma, yanapawimanak ukar chikanchasipxañamataki!.\nURL to article: https://aym.globalvoices.org/2011/08/2336\n phuchawi blog : https://es.globalvoicesonline.org/cobertura-especial/festivales-de-blogs-2010/\n México marka: http://es.wikipedia.org/wiki/M%C3%A9xico\n México markan: https://es.globalvoicesonline.org/category/world/americas/mexico/\n Mexico markana: http://es.wikipedia.org/wiki/Mexico_DF\n Monterrey markat: http://es.wikipedia.org/wiki/Monterrey\n Puebla markata: http://es.wikipedia.org/wiki/Puebla_de_Zaragoza\n Toluca markata: http://es.wikipedia.org/wiki/Toluca\n ukhamaraki Juárez uka markatsa: http://es.wikipedia.org/wiki/Ciudad_juarez\n Wila wartawi narkutrafiku uka”: https://aym.globalvoices.org../cobertura-especial/guerra-contra-el-narcotrafico-en-mexico/


Global Voices Aymarata » Global Voices uksan cofundadurak ukax Centro de Medios Ciudadanos MIT uksanw irpxaruni · Global Voices Aymarata » Print\nJaqukipäw uñt'ayata/apkatata 27 Mara t'aqa phaxsi 2011 10:46 GMT 1\t · Qillqiri Solana Larsen (es) ukan jaqukipiri\tGabriela Garcia Calderon Orbe, Victoria Tinta Quispe\nCategoria-naka: North America, E.U.A., Citizen Media, Anuncios\nEthan Zuckerman , Global Voices ukan cofundadurax ukhamarak Centro Berkman para Internet y SociedadCentro de Medios Ciudadanos del MIT  ukan irpiri utt’ayatawa, ukapachparakiw Laboratorios de Medios del MIT  ukan nayrir yatxatir ukhamawa. 1 uru phaxsin qallti. Global Voices ukat Ethan jupar jallallt’apta, taqiniw yatiqaña, yanapt’añ suytt’añani!\nYatxatañ uka tamax 2007 maran utt’ayasiwayi, Fundación John S. ukatx James L. Knight ukanakan yanapt’atawa. Warüru 22ni uru Fundación Knight ukax uñt’ayiwa $3.76 millones ukhawa  Centro ukan ch’iqiyañataki.\nAndrew Phelps ukan uñt’ayi  Laboratorio Nieman de Harvard ukan uñt’ayi, Ethan jupax Centro ukax thaqhiwa.\nMedios ciudadanos ukanakax sartasiwitw uñt’ayaspa. Markatw uñt’ayaspa. Yatiyäwinak uñt’ayiriwa. Wali jach’awa aka jiskt’awjama, Kunjams markanakax yatiyäwinak uñt’ayañ amti? Mä jan wali thakhina.\nIrnaqäwijax aka qhipa maranakanx jan arun jaqinakar yanapt’añawa. Global Voices ukanw ullart’apxasma.\nBlogupanxa, Ethan jupax siwa  Centro ukan munapxchi ukhax amtawinak lurapana:\nUka Centrox jikjatasiwa, Laboratorio de Medios del MIT ukatx Departamento de Estudios de Medios Comparativos satak jas ukwjana.\nGigaOM, Matthew Ingram ukax Ethan ukan yatiyawipat p’arxti, ukatx jiskt’iwa MIT medios locales ukar yanapt’aspati .\nEthan jupan Joichi Ito jupar Laborario de Medios del MIT ukan irpirjam  uñt’ayäwipa qasawi phaxsina. Joi Ito jupax empresario de Internet ukatx Creative Commons  ukan mistur irpiriwa. Joi Global Voices  ukan p’iqinchiri ukhamanwa.\nURL to article: https://aym.globalvoices.org/2011/06/2141\n Ethan Zuckerman: http://www.ethanzuckerman.com/blog/2011/06/22/good-personal-news/\n Centro Berkman para Internet y SociedadCentro de Medios Ciudadanos del MIT: http://cyber.law.harvard.edu/\n Laboratorios de Medios del MIT: http://www.media.mit.edu/\n $3.76 millones ukhawa: http://www.knightfoundation.org/press-room/press-release/knight-foundation-expands-support-civic-media-mit/\n Andrew Phelps ukan uñt’ayi: http://www.niemanlab.org/2011/06/new-commitment-new-boss-new-name-knight-to-invest-nearly-4m-in-mits-center-for-civic-media/\n medios locales ukar yanapt’aspati: http://gigaom.com/2011/06/22/can-mits-media-lab-help-to-reinvent-local-media/\n Joichi Ito jupar Laborario de Medios del MIT ukan irpirjam: http://www.nytimes.com/2011/04/26/science/26lab.html\n Global Voices: https://globalvoicesonline.org/about/board-of-directors/


"NAYRASA" TV-VIDEO COMUNITARIO por INTERNET\nEs un espacio que se dedica al fortalecimiento, posicionamiento y proyección del pueblo/nación Aymara. En este espacio encontraremos videos elaborados por los propios aymaras para el mundo. pronto...\nEfectos de la TV\nPublicado por Franz en 8:54 1 comentario:\nReproductor mp3 de Franz\nTexto que irá después del reproductor\nPublicado por Franz en 10:21 No hay comentarios:\nPublicado por Franz en 4:35 No hay comentarios:\nPublicado por Franz en 5:16 No hay comentarios:\nIBEROAMÉRICA MARKANAKANA SARNAQAWINAKAPXATA KARTA QILLQATA\nIberoamérica jach’a markanakana mallkunakapampi, píqichirinakampixa akhama arsupxi:\nI Cumbre Iberoamericana mathapiwina arsuta amtawinaka amxasina; ukhamarusa, kuna laykutixa nanakaxa wali yatipxtha kunaymana markanakana maya tunuta sartatapa; ukhamarusa taqinisa kunaymana markanakata, kunaymana wilani, kunaymana amuyunakanitasa yatpxthwa. Nanakana lurawinakajaxa taqi markana maya amuyunakapa, sarnaqawinakapa, taqinisa mayacht’asispa, ukhamarusa kunaymana uñstatanakasa, jakawinakasa jakisthapiñaparuwa ch’amachapxtha.\nKuna laykutixa wali wakisiriwa Organización de las Naciones Unidas para la Educación, la Ciencia y la Cultura utt’ata jach’a mathapitana markanakana sarnaqawinakapa, amuyunakapa nayraru sartañapataki kunaymana amuyutanaka, ukhamarusa kuna amuyunakatixa “Declaración sobre la Diversidad Cultural” (2001) ukana arsuta, ukhamarusa kuna amtawinakatixa 12, 13, 14 t’aqanakana arsutäki “Convención sobre la Protección y Promoción de la Diversidad de las Expresiones Culturales” XXXIII Conferencia General de la UNESCO, París markana iyawa satäkana uka amtawinaka amtasina.\nWali yäqata, wali ch’amanchatawa yaqha tuqi markanakankiri taqpacha p’iqinchiri jach’a utanakana markanakasana sarnaqawinakapa, yatitanakapa, amuyutanakapa nayraru sartañapataki luratanakapaxa. Ukhamarakiwa Organización de los Estados Iberoamericanos para la Educación, la Ciencia y la Cultura (OEI) nayraru sartañataki yanapatapaxa waliwa. Uka kikiparakiwa, kunanaktixa Secretaría General Iberoamericana (SEGIB), taqpacha markanakana maynita mayniru yanapt’asipxañapataki luraña qalltapki ukaxa wali yäqataskarakiwa.\nNanakaxa yatipxtha, kawki markanakantixa jaqinakapaxa kikipa kamachinakani, kikipa phuqañanakani, ukanwa jaqinakapaxa kunanaktixa amuyupki uka lurapxani, ukhamatwa khitinakatixa uñstayapkäna, khitinakatixa yatipki; ukhamarusa khitinakatixa markanakapana sarnaqawinakapa, yatitanakapa, amuyutanakapa jakayapkani ukanakawa jani khitinsa jark’ata nayraru sartayapxani.\nMarkanakana sarnaqawinakapasa, yatitanakapasa, amuyutanakapasa kunjamatixa yaqha markanakanxa, jani khitinsa jark’ata sartki, taqinsa yäqata, aka pachana utjiri jaqinakana kamachinakapa uñt’atarjama, uka kikiparakiwa sartañapa; ukhamarakiwa, markanakana sarnaqawinakapa, yatitanakapa, amuyutanakapaxa wali yäqata, jaqinakana wayt’ata kamachinakapjama amuyutañapawa.\nSarnaqawinaka, yatitanaka, amuyunaka iyawa sasa apnaqataxa, marka jaqitasa amuyuyasixa, ukatwa ukaxa taqinsa mayacht’asiñataki, jani khitirusa t’aqaqtayañataki, jani armanukuñatakiwa; ukhamarusa, ukaxa sapa maynirisa, sapa markanakaparusa jupanaka kikipa yäqasiñaparuwa ch’amachi.\nAka pachana sartiri markanakana mayacht’asitapaxa, walja jaqinakana, markanakana jani kikipa yäqata, maya qhawqha munañani jaqinakana, markanakana munañanakaparu sartatawa; ukamipanwa ukaxa janipuniwa Iberoamérica jaqinakana, markanakana mayacht’asiñaparusa yanapkiti, jani ukaxa maynita mayniru yanapt’asiña lantixa k’atampi maynita mayniru uñkatasiñaruwa ch’amachi.\nTaqi maynisa, markanakapasa suma pampachasisa utjañataki, maynita mayniru kikipa yäqasisa aruskipasipxañataki, markanakana amuyunakapsa, yatitanakapsa maynita mayniru kikipa yäqasisa yanapt’asipxañataki; markanakasasa, yaqha markanakasa suma utjapxañapatakiwa nanakaxa yanapt’awinakaja yatiyapxtha.\nJaqinaka jakañapatakixa, kunaymana yatiwinaka, amuyuwinaka, sarnaqawinakawa wali wakisirixa, kunatixa ukanakaxa aka pachana utjiri jaqinakana nayraru sartañaparuwayanapi. Ukatwa taqi markana yatitanakapasa, amuyutanakapasa, sarnaqawinakapasa, jani khitinsa jark’atawa, taqinsa munatañapa, iyawa satañapa. Ukhamarakiwa, taqi tuqinsa uñt’atanaparaki, yatitañaparakiwa, ukhamatwa markanakasaxa kikipa jach’aptapxaspa.\nMarkanakana kunaymana yatitanakapa, amuyutanakapaxa, kawkita kawkirusa uraqinakapasa, kunjamasa aka pachankiri jaqinakana, yänakapata, jakirinakata amuyupxi uka qhananchiriwa. Ukhamawa, jaqinakana, markanakana khititapasa, kunjamatapasa janiwa jukïrinakapata, utjawipa chiqata t’aqaqatäkaspati.\nTaqpacha markanakana sarnaqawinakapasa, yatitanakapasa, amuyutanakapasa kikipa uñjatañapa, yäqatañapaxa arsutanaka mayampi amtaskasina; ukhamaraki, nayratpacha jutiri markanaka, jisk’a markanaka kunjamapkitixa ukhama uñt’añataki, kunaymana chijinakata jark’aqañataki, yatitanakapsa, amuyutanakapsa nayraru irptañatakixa, kunanakatixa luraña wakiski ukaxa wali amtata qhananchataskiwa.\nKuminiräranakana, jaqi markanakana yatitanakapata, kunaymana luraña yatitanakapata, kunanakatixa jupanaka kikipataki wakiqayapki, uka wayt’ata kamachinakaxa yatitaskaraki, uñt’ataskarakiwa.\nIberoamérica markanakaxa mayakispasa ukkamawa. Ukanxa jani yaqha chiqanakana uñasiri sarnaqawinaka, yatitanaka, amuyutanakawa qhansti; ukhamarakiwa, taqi markatakisa kunaymana sarnaqawinakasa, yatiwinakasa, amuyuwinakasa khuskha jukïripawa. Ukanakaxa jani chhaqtañapatakixa, kunaymana chijinakata jark’aqaña; ukhamarusa, nayraru sartayañawa wakisi.\nIberoamérica markanakana sarnaqawinakapasa, yatitanakapasa, amuyutanakapasa mayja mayjawa, ukaxa aka pachankiri jaqinakaru yatiyataskiwa. Ukaxa markanakana sarnaqawinakapa uñt’ayiriwa, ukhamatwa kunaymana yatitanakani, amuyutanakanixa. Uka yatitanaka taypinxa arunakawa wali yäqañaxa; ukhamarakiwa, kunalaykutixa uka arunakana achachilanakata allchhinakaruxa mayjt’atapaxa wali yäqatarakiwa.\nNayra pachatpacha jutiri jaqi markanaru wasitata yäqañatakixa, arunakapa mayampi uñstayaña, jani chhaqtañapataki arunakapa parlaskakiñawa wakisi, kunalaykutixa ukaxa marka kankañaparuwa ch’amachi.\nKunatixa markanakana qullqipa, jukïrinakapa mirañatakixa yatitanakapasa, amuyutanakasa wali chaninchatawa; ukhamarakiwa, ukanakaxa aka tuqinkiri jach’a suyusa jukïrinakapa mirañaru, jaqinakapa nayraru sartañaparuwa ch’amachi.\nLurawinakasa, yänakasa kunaymana luqatanakasa jaqinakana masinakapampi, pachampi suma utjañataki amuyutanaka yatiyiriwa, ukatwa ukanakaxa janiwa qullqitakiki, jukïritakikiti wakiskixa, jani ukaxa, nayraqatxa jaqinakana suma utjañataki amuyutanakaparjama ch’amachatapaxa chiqaskapuniwa.\nJaqinakana amuyutanakapa uñstayata wali wakisiritapa iyawa sasina; kunjamatixa yaqha jaqinakana uñstayatanakapaxa uñt’atäkixa, uka kikiparakiwa jaqi markanakana uñstayata amuyunakaxa uñt’atañapa; ukhamarakikiwa, inuqirínakapa, uñstayirinakapaxa qhawqhäkitixa chanipaxa jukhampi chaninchatarakiñapawa. Taqinisa jani khitina jark’atawa yatitanakapasa, amuyutanakapasa uñt’atañapa, ukanakaxa iyawa satawa.\nMarkanakana kunaymana yatitanaka, amuyutanakaxa jani khitinsa jark’ata, jisk’achata, maynita mayniru khuskha yatikipayasina, uñt’ayasina jach’aptisa, nayrarusa sarti; ukhamarakiwa, ukatakixa yaqha tuqinakana sartiri markanakampi yanapt’asiña wakisiritapaxa uñt’ataskiwa.\nJichha uñstiri sarnaqawinakasa, yatitanakasa, amuyutanakasa uñt’ataskiwa, ukanakaxa jaqinakana kunaymana jakatapata, qullqi, yänaka apnaqatapata jutixa; ukhamawa ayllunakana, kumuniräranakana utjiri jaqinakaxa ch’amjasirixa maysata maysaruwa sarapxi, yaqhipanakaxa yaqha markanakaru utjirirakiwa sarxapxi, jach’a markanakansa mayja utjañanakarakiwa uñsti, kunaymana yänaka lurañanaka nayraru sartatapaxa yatitarakiwa, ukhamatwa machaqa amuyunakasa, yatitanakasa, lurañanakasa uñstaraki. Uka uñstatanakaxa maynita mayniru suma aruskipasiñaru, mayninakampi suma jakañaru, aruskipasipxañanakaparuwa ch’amachi.\nIberoamérica markanakana maynita mayniru yanapt’asitanakapampi sartiri; ukhamarakiwa yatitanakapasa, amuyutanakapasa khuskha yäqatañapataki, ch’amanchañataki yanapañaxa iyawa sataskiwa.\nKunanakatixa Ministros de Cultura, ukhamarusa Políticas Culturales Iberoamericanas p’iqichirinaka mathapiwina arsutäki, kunanakatixa Iberoamérica markanakana kunaymana yatitanaka, amuyutanaka kunaymana chijinakata jark’aqañataki, nayraru irptañataki; ukhamarusa, Iberoamérica sapa markanakaxa marka kankañaparu, kunaymana yatitanakaparu, amuyutanakaparu ch’amachañataki, mayninakampi khuskha aruskipañataki, jani jisk’achasisa utjañataki San José de Costa Rica (2004) arsutana amtatäki; kunanakatixa “Declaración de Córdoba” (2005) amtatanxa XV Cumbre Iberoamericana jach’a markanakana p’iqichirinakaparu, mallkunakaparuxa, taqi markanakana yatitanakapa, amuyutanakapa khuskha sartapxañapataki ch’amachañataki; ukhamarusa Iberoamérica markanakaxa yatitanakapatsa, amuyutanakapatsa maynita mayniru yanapt’asiña utt’ayañatakixa “Carta Cultural Iberoamericana” wakichata qillqañaxa ch’amachatäphana siri amuyuxa puriyatawa; ukhamarusa, kunanakatixa “Declaración de Salamanca” amtatanxa maya “Carta Cultural Iberoamericana” qillqañaxa amtatäna, markanakana kunaymana sarnaqawinakapatpacha Iberoamérica markanakana khuskha jakañawjama utt’añaparu, jaqinakapasa t’aqisiña jakawita mistusina nayraru sartañapataki yanapaña amuyusina,\nƒ Jaqinakana khuskha jaqichasiñapataki, t’aqisiña jakawita mistusina nayraru sartañataki; ukhamarusa jani khitisa jila yäqatañapatakixa, markanakana sarnaqawinakapa, yatitanakapa, amuyutanakapaxa wali chaninchatawa, ukhamarusa wali wakisirirakiwa.\nƒ Markanakana kunaymana sarnaqawinakapa, yatitanakapa, amuyutanakapaxa jani walinakata jark’aqaña, nayraru irptañawa wakisi, kunatixa ukanakaxa Iberoamérica markanakana kawkita jutatasa, uñstatapa, marka kankañapa unanchi; ukhamarakiwa, ukawa walja jaqinakana, markanakana kunjamatapa, arunakapa, sarnaqawinakapa utjki, ukampi jach’aptapki uka unanchayasi.\nƒ Maynita mayniru yanapt’asitanakapampi, yäqasitapampi, jani khitinsa jark’ayasiñampi, taqinisa khuskha yatitanaksa, amuyutanaksa uñt’asiñampi, maynita mayniru jakawinakapsa uñt’asiñampi, taqi markanakata sipansa Iberoamérica markanakjama sayt’añawa wakisi.\nƒ Iberoamérica markanaka taypina kunaymana yänaka, yatitanaka, amuyutanaka taqina uñt’añapataki, mayikipasipxañataki yanapañawa wakisi.\nƒ Iberoamérica markanakaxa, aka pacha yaqha tuqi markanakampi yanapt’asipxañanakapataki, ukhamarusa maynita mayniru suma aruskipasipxañanakapatakixa, khuyapayasiña, yanapt’asiñawa wakisi.\nƒ Iberoamérica markanakanxa qhawqhäkitixa sarnaqawinakapasa, yatitanakapasa, amuyutanakapasa, yänakapasa, kunatixa jakaña pachana utjki ukanaka jani walinakata jark’aqañatakixa, Iberoamérica markanakaxa maynita mayniru yanapt’asipxañapawa wakisi.\nII IYAWA SATA ARSUTANAKA\nMARKANAKANA SARNAQAWINAKAPA, YATITANAKAPA, AMUYUTANAKAPA UÑT’AÑATA, JARK’AÑATA IYAWA SATA ARSUTA\nAka pachana mayachasita, jani t’aqkxtayaña, mayta mayniru uñjasiña, arxatasiña iyawa sata arsutanakatakixa, yatitanakasa, amuyutanakasa wali wakisiri wakt’asiri kamachinakjama amuyutañapawa. Uka wakt’asiri kamachinakaxa, aka pacha jaqinakana walinkañapataki arunaka taypina phuqañawa, ukhamatwa uka phuqañaxa, taqi jaqinakarusa, mathapita jaqinakarusa kunanakatixa ch’amanakapankki uka lurañaparuwa ch’amachi, uka kikiparakiwa, qhawqhäkitixa yatitanakapasa, amuyutanakapasa ukanakaru mantaña, ukankaña walt’añaruwa ch’amachi. Uka wakt’asiri kamachinakaxa, jaqinakaruxa markanaka taypina khuskha yäqata jaqinakjama utjañaruwa wakiqayi; ukhamarakiwa, sapa mayni jaqisa markapa taypinxa jupanakawa qhawqhäkitixa yatitanakapasa, amuyutanakapasa uka uñstayirinakjama, inuqirinakjama uñt’atapxixa.\nLURAÑANAKARU MANTAÑATA IYAWA SATA ARSUTA\nIberoamérica marka tuqinakana, sapa jach’a markanaka tuqinakana kunaymana sarnaqawinakapa, yatitanakapa, amuyutanakapa nayraru sartañapatakixa, kunanakantixa wakiski ukanakaru taqpacha jaqinaka mantasina ch’amachatapaxa wakisiriwa. Ukatakixa qillqata kamachinaka, arxatiri utanakawa utjañapa, ukanakawa kunaymana wakisirinakankañaru ch’amachañapa.\nMAYACHASIÑATA, YANAPASIÑATA IYAWA SATA ARSUTA\nJisk’a markanakpura, jach’a markanakpura mayacht’asitapaxa, taqi markanaka jani jisk’achasisa, taqisa khuskha yäqasisa sarnaqañanakaparuwa irpti, ukhamatwa Iberoamérica markanakaruxa jani jisk’achasisa sartañaparuwa ch’amachi.\nMaynita mayniru yäqasiñxaru, ukhamarusa taqinsa khuskha irnaqatanakapxaru sartiri maynita mayniru kikipa yanapasiñawa Iberoamérica markanakana sarnaqawinakapa, yatitanakapa, amuyutanakapana wali yäqata thakipaxa.\nJAYSAÑATA, KIKIPA UÑJASIÑATA IYAWA SATA ARSUTA\nIberoamérica markanaka taypinxa sarnaqawinakapasa, yatitanakapasa, amuyutanakapasa, taqi tuqiru sarañapataki, mayninakampi kikipa yäqasisina, aynisisa mayikipasiñatakixa maynita mayniru yanapasiñaru ch’amachañawa wakisi.\nTAQSARU WAKT’IRI IYAWA SATA ARSUTA\nMarkanakana kunaymana yatitanakapa, amuyutanakapa taqinsa uñt’atañapataki, Iberoamérica markanakana sarnaqawinakapa khusa utt’ayañatakixa, taqina yatkaña, uñjkaña luratanakanxa, markanakana sarnaqawinakapa, yatitanakapa, amuyutanakapa yäqañawa wakisixa.\nMAYNINAKAMPI ARKXATASISA SARTAÑATA IYAWA SATA ARSUTA Markanakana sarnaqawinakapa, yatitanakapa, amuyutanakaplayku wakichatanakasa, luratanakasa, kunjamatixa jukïrinakapasa, jaqinakana sarnaqatanakapasa, aruskipatanakapasa, yatitanakapasa, amuyutanakapasa janiwa yaqhaqtatapxañapäkiti, jani ukaxa arkxatasipxañapawa, kunatixa Iberoamérica jukïrinakapasa, jaqinakana jakawinakapasa nayraru sartañapataki ch’amachatañapawa.\nMARKANAKANA LURATANAKAPATA, YÄNAKAPATA, LUQAÑANAKATA IYAWA SATA ARSUTA\nMarkanakana luratanakapa, yänakapa, luqatanakapaxa, aka pachana jaqinakampi chika jakirinakata amuyutanakapa apiriwa, ukatwa jukïrinakapata sipanxa nayraqatankaraki, k’atampi yäqatarakiwa.\nNAYRARU SARTAYAÑARU YANAPAÑATA, MAYACHASIÑATA, JANI KHITIRUSA ARMANUKUÑATA IYAWA SATA ARSUTA\nMarkanakaxa, kunapachatixa taqita amuyusina kunanaksa wakichapxi, kunaymana sarnaqawinakapsa, yatitanakapsa, amuyutanakapsa yäqapxi uka\npachawa jukïrinakapa mirañapsa, jaqinakapana nayraru sartañapsa, jani khitirusa armanukuñsa jakxatapxi.\nMARKANAKAPANA SARNAQAWIPLAYKU ESTADONAKANA AMUYUTANAKAPATA, LUP’ITA LURAWINAKA IRPTAÑATA, PHUQAYAÑANAKATA IYAWA SATA ARSUTA\nMarkanakanxa qhawqhätixa kunaymana yatitanakapasa, amuyutanakapasa utjki uka chijinakata jark’aqañataki, nayraru irptañatakixa, kunaymana kamachinaka, lurañanaka amuyuñasa phuqayañasa estadonakana amparapankiwa.\nIII AMTATANAKA PHUQAÑAWJANAKATA\nMARKANAKANA SARNAQAWINAKAPATA, YATITANAKAPATA, AMUYUTANAKAPATA; UKHAMARUSA, JAQINAKA WALINKAÑAPATAKI ARUNAKATA\nJaqinaka walinkañapataki arunaka nayraru aptañana, khuskhachañana, yatitanaka, amuyutanaka ch’amachaña wakisiritapaxa iyawa satawa. Markanakana sarnaqawinakaplayku amuyutanakasa, jakikiptañapataki chámachatasa, taqinsa uñjkañampi, yäqasiñampi; ukhamarusa jaqinaka walinkañapataki aru jaysañampi jakisthapitañapawa.\nUkhamarakiwa, jisk’achasitata qhispiñataki, markasa jaqinakjamaxa taqinisa kikipa wayt’aña, phuqaña kamachinakampi sartañatakixa, iyawa sata lurañanaka amuñuña wakisiritapaxa uñt’atawa.\nNAYRA PACHATA JUTIRI MARKANAKANA, JAQI MARKANAKANA, ÁFRICA TUNUNI MARKANAKANA, YAQHA MARKANAKARU SARXIRI JAQINAKANA SARNAQAWINAKAPATA, YATITANAKAPATA, AMUYUTANAKAPATA\nNayra pachata jutiri markanakana, jaqi markanakana, África tununi markanakana, yaqha markanakaru sarxiri jaqinakana kunaymana sarnaqawinakapa, yatitanakapa, amuyutanakapaxa, Iberoamérica markanakana kunaymana sarnaqawinakapa, jakawinakapa taypinkirjamaxa wali yäqatawa, ukhamarusa aka pachankiri jaqinakana jukïripawa.\nƒ Aka markanakana sarnaqawinakapa, yatitanakapa, amuyutanakapa nayraru irptañatakixa kunanakatixa lurañäki, uka amuyusina luraña; ukhamarusa taqi chijinakata jark’aqaña, taqinsa munata amxasiña, achachilanakata allchhinakaru yatiyañawa wakisi.\nƒ Uka markanakana nayratpacha jutiri kunaymana kusisiyañanakapsa, siwa sawinakapsa, jawarinakapsa nayraru irptaña; uka kikiparakiwa, iwxanakapsa, taqikuna luraña yatitanakapsa, taqikuna apnaqatanakapsa, uñstayatanakapsa, inuqatanakapsa uñt’ana. Taqpacha ukanaka jani khitinsa kamsata lunthatasiñata jark’aqañawa wakt’asi, kunatixa ukaxa inuqiripa, uñstayiri markanakatakixa janiwa walïkiti.\nƒ Markanakana sartawinakapana inuqata tunupa uñt’aña; ukhamarusa, kunanaktixa yatitanakapampi, uñstayatanakapampi, luratanakapampi luraña munapki, uka qhanpacha amuyusina jupanaka kikipawa sapxañapa.\nƒ Kunanakatixa, qhawqhatixa yatitanakapa, uñstayatanakapa, lurawi lurawinakapa apnaqatata jalaqki, uka jaljtayasiñataki, qhawqhatixa sapa mayniru wakt’añapäki uka wakt’ayañatakixa kunanakatixa wakiski uka amuyusina phuqañawa wakisi.\nƒ Markanakana jakawipana kunaymana lurawinakarusa, jani khitinsa jark’ata, ina ch’usa mantañatakixa, jaqi markanakana, África tununi markanakana, yaqha markanakaru sarxiri jaqinakana kunaymana sarnaqawinakapana, yatitanakapana, amuyutanakapana chanipa uñt’añawa wakisi.\nƒ Yaqha markanakaru sarxiri jaqinakana, jach’a markanakasa taypina mayninakampi suma aruskipasiñaru, suma utjañaru yanapt’atanakapaxa uñt’atawa.\nƒ Markanakasansa ina jaqisa, mistisa, janq’usa, ch’iyarasa jani kikipa uñjatasa, mayninakaru uñisnukuña, lakinukuña, jisk’achaña utjatapaxa yatitaskiwa, ukata ukhama jani walt’awinaka chhaqtayaña wakisiritapaxa iyawa sataskapuniwa.\nTAQI CHUYMAMPI ARSUTA ARUNAKATA, LURATANAKA INUQATANAKATA\nTaqi chuymampi arsuta arunakasa luratanakasa Iberoamérica kankañapa, kunaymana sarnaqawinakasa, yatitanakasa, amuyutanakasa qhananchiriwa; ukatwa ukanaka jani chhaqtañapataki, nayraru sartañapatakixa wali ch’amachañawa.\nTaqi chuymampi arsutanaka, luratanaka uñstayatanakaxa, amuyt’awinaka, jaqi marka kankañapa, uñt’ayasitapa, jukïrinakapa miratatapa, yatiñanaka uñstatapa, markanaka mayjt’ayata imxasiriwa, ukatwa taqi chuymampi arsuta arunakasa, luratanakasa taqinsa chuymart’asiñapataki, yatiqañanakapatakixa taqiru uñt’ayañawa wakisi.\nWALJATA APSUTA, INUQATA YATITANAKATA, AMUYUTANAKATA Waljata apsuta, inuqata yatitanaka, amuyutanakaxa, markanakana yatitanakapa, amuyutanakapa uñstayañaru, taqirusa uñt’ayañaru irpiriwa; ukhamarakiwa, ukaxa kunjamäkitixa jaqinakasa, markanakasa uka arsuri, jukïrinakapa mirayiri, jilayiriwa.\nUka waljata apsuta, inuqata yatitanakata, amuyutanakata jutata utjirinakaru khuskhata taqinisa mantañanakapataki, maynita maynirusa pachpaki mayikipasipxañataki; ukhamarusa Iberoamérica markanakana sarnaqawinakapa, kunaymana yatitanakapa, amuyutanakapa yatiyañatakixa, akhamanaka lurañanakaru kiptatawa:\nƒ Iberoamérica markanaka taypina yatitanaka, amuyutanaka uñstayañaru, lurawinakapa, utjirinakapa khuskha jaljtayañaru ch’amachañaraki, yanapañaraki.\nƒ Iberoamérica markanaka manqhansa, yaqha tuqi markanakansa qhawqhatixa yatitanakapasa, amuyutanakapasa, uñch’ukiñanakasa, ist’añanakasa, tukt’awinakasa, ullaña pankanakasa utjki ukanaka khuskhata jaljtayañatakixa kunjamattixa yanapt’asipxaspa uka utt’ayañawa wakisi.\nƒ Markanakasana maynita mayniru yanapt’asiñataki, yatitanakasa, amuyutanakasa sapa markatakisa uka kikipa miratatañapataki, , jani khitinsa jark’ata kawksarusa sarañapataki, taqi chiqansa uñt’ayañataki, maynita maynirusa jani qullqilyku mayikipasiñatakixa, kunaymana lurawinaka amuyusina utt’ayañawa wakisi.\nƒ Kunanakatixa lurañanakxata yatitäki; ukhamarusa kunaymana yatitanaka mayninakaruyatiyañataki, uñt’ayañatakixa, kunaymana yanapt’asiñanakampi, waxt’anakampi uñstayañawa wakisi. Ukampiwa khaya qhipt’ata jach’a markanakana waljata apsutanakaparu ch’amachañaxa wakisirakiwa.\nƒ Waljata apsuta inuqata yatitanakxata, amuyutanakxata, ukhamarusa kunanakatixa markanakana jukïrinakapankki, sarnaqawinakapankki ukanakxata jakhutanakasa utjki uka nayraru sartayaña, mayninakaru yatiyaña, uñt’ayañawa wakisi; ukhamarakiwa,\nƒ Iberoamérica markanakana sarnaqawinakapana kunanakatixa luratäki, kuna yatitanaka amuyutanakatixa utjki ukanaka purapata apsuñataki, jaljtayañataki amtanakaru arxatañawa wakisi, ukhamarusa, kawki markanakantixa waljata apsuta, inuqata yatitanakasa, amuyutanakasa qhipt’atäki ukanakaru nayraqata mantayañawa wakisi.\nUÑSTAYIRINA, INUQIRINA KAMACHINAKAPATA\nSarnaqawinakana, yatitanakana, amuyutanakana, yant’ata yatiñanaka, yatichañanakana qhanstitr inuqatanakaxa ch’amachatarakini, jark’atarakiniwa, kunatixa inuqirinakana kamachinakapaxa taqinisa khuskhata yatiyawinaka uñt’atampi, yatiñanakampi, yatitanakampi, amuyutanakampi jukha purata jalthapitaxa, jach’a markanakana nayraru sartatapa, walt’atapa imxasiriwa.\nInuqirinakana kamachinakapa imxasiñatakixa, kunanakatixa lurañanakataki machaqa yatitanaka uñstki uka jakxatañataki, kunaymana machaqa uñstatanakaru mantañataki, ukhamarusa kunaymana utjirinaka yatiyañatakixa, kunaymana lurawinaka ch’amachañawa wakisi.\nMARKANAKANA SARNAQAWIPA, YATITAPA, AMUYUTAPA JUKÏRIPATA Markanakana sarnaqawipa, yatitapa, amuyutapa jukïripaxa, kunjamsa sapa maynisa aka pachanxa sarnaqtana, jaktana, kunanaksa lurtana uka qhananchiriwa. Ukhamarakiwa, Iberoamérica kumuniräranakapaxa kunjamsa uñasitapatpacha mayjt’apxi uka arsuriwa; ukatwa sapa markana kankañapa uñachayi.\nMarkanakana yatitapa, amuyutapa jukïrinakapanxa, kunaymana yänakapampi, lup’itanakapampiwa ukanki, ukatwa kamachinakapaxa iyawa sataxa.\nMarkanakana sarnaqawinakapa, tatitapa, amuyutapa jukïripxa k’atampi uñt’asina, achachilanakata allchhinakaru yatiyasina, nayraru irptasina, chijinakata jark’aqañawa wakisixa, ukatakixa kunanakatixa luraña wakiski uka lurañawa, aka pachana utjasirjamaruxa taqpachaniru wakt’situ; uka kikiparakiwa ukaxa markanakasa irpnaqiri, p’iqichirinakaruxa wakt’arakikiwa.\nKuna pachatixa markanakasana yatitanakapa, amuyutanakapa apxastana ukaxa, chiqpachapuniwa nayraru sartaspa, jaqinakapasa khuskha ukanakampixa kusist’apxarakispa, walt’apxarakispa.\nIberoamérica markanakana sarnaqawinakapa, yatitanakapa, amuyutanakapa jukïripa iyawa sasa uñt’añataki, kuna jani walinakatsa jark’aqañataki, yaqha tuqinakaru jani alakipañataki, jani lunthatasiñataki, jani kuna kamachini yaqha tuqinakaru apsuta kutsuyasiñatakixa, taqi markanakana yanapt’asiñanakaparuwa waytata.\nMARKANAKANA SARNAQAWINAKAPATA, YATITANAKAPATA, AMUYUTANAKAPATA, YATICHAÑANAKATA\nKunalaykutixa markanakana sarnaqawinakapampi, yatitanakapampi, amuyutanakapampi, yatichañanakampixa, jani yaqhaqtatapkiti, ukata wakisiwa:\nƒ Iberoamérica markanakana kunaymana sarnaqawinakapa, yatitanakapa, amuyutanakapa khusa uñt’añataki, wali yäqañatakixa Sistema Educativo taypina ch’amachañawa.\nƒ Markanakana yatichaña tuqita amuyutanakarusa, wakichatanakarusa akhamanaka apantañawa wakisi: inquirí jaqinakaru yanapt’aña, markanakana sarnaqawinakapata khusa amuyt’iri jaqinaka yatichaña.\nƒ Iberoamérica markanakana sarnaqawinakapa, yatitanakapa, amuyutanakapa uñasitanakapatpacha sarnaqawinakapa currículo wakichataru apantañawa wakisi; ukhamarakiwa, taqpacha markanakasa khuskha yatiqañaru waytasiñanakapawa wakisi.\nƒ Kawki chiqanakantixa nayra pachata jutiri markanaka, jaqi markanaka utjapki ukawjanakanxa, yatichañata amuyutanakaru, wakichatanakaruxa taqinsa iyawa sata, amuyuta, kamachjama utt’ayata arunakapasa, amuyutanakapasa, yatiwinakapasa uskutañapawa.\nƒ Taqpachanirusa khuskhata liyiñasa, qillqañasa, qallta yatichawi katuqañasa wakt’iwa; ukhamarakiwa, taqini liyiñapataki, taqpachani kuna liyiña pankanakarusa, pankanakani utanakarusa khuskhaki puriñanakapaxa wayt’aña kamachinakaskapuniwa.\nMARKANAKANA SARNAQAWINAKAPATA, YATITANAKAPATA, AMUYUTANAKAPATA, PACHASATA.\nMarkanakana sarnaqawinakapampi, yatitanakapampi, amuyutanakapampi, aka pachankirinakampi, pachampixa mayachasitapxiwa. Aka mayachasitaru ch’amachañatakixa wakisiwa:\nƒ Wiñaya taqpachani jani t’aqisisa jakañataki amuyusisa nayraru sartaña.\nƒ Aka pachana utjirinaka, jaqinakapana yatitanakapa, amuyutanakapa khuskha chaninchañataki, jani walinakata jark’aqañataki, kunaymana lurawinaka aruskipaña.\nƒ Aka pachasa chaninchañataki ch’amachañawa wakisi, kunatixa ukaxa markanakana sarnaqawinakapa, yatitanakapa, amuyutanakapa jukïripana maya chiqaparakiwa.\nMARKANAKANA SARNAQAWINAKAPATA, YATITANAKAPATA, AMUYUTANAKAPATA, YANT’ATA YATIWINAKATA, LURAÑA YATIÑANAKATA\nIberoamérica markanakana sarnaqawinakapa, yatitanakapa, amuyutanakapa nayraru sartayañatakixa, yant’ata yatiwinaka, luraña yatiñanaka , taqpachani yanapt’asisa ch’amachañawa wakisi, ukhamatwa walt’awinakapaxa khuskhata taqinirusa munataparjamawa wakt’añapa.\nUka jakxatañatakixa, wakt’iwa:\nƒ Sapa jach’a markanakana, mathapita jach’a suyunakana apnaqañataki amuyutanakapa nayraru irptaña, ch’amachaña; ukhamarakiwa, yant’ata yatiwinaka, luraña yatiñanaka yatxataña nayraru irptañataki, taqi tuqiru yatiyañatakixa, Iberoamérica markanaka yanapt’asiñanakaparu ch’amachañawa.\nƒ Markanakana utjasiri taqpacha jaqinakana, machaqa uñstiri luraña yatiñanakaru, walt’atanakaparu khuskhaki puripxañapataki yanapañawa.\nƒ Qhawqhatixa markanakana yatitanakapasa, amuyutanakapasa utjki uka uñstayañataki, mirañapataki, yatiyañataki, uñt’ayañatakixa, machaqa uñstiri luraña yatiñanaka nayraru irptaña, apnaqaña ch’amachañawa. Ukata maysatxa, yaqha jaqinakaru yatichañaru yanapaña, markanakaxa maynita mayniru yatitanakapsa, amuyutanakapsa wakisitapjama, munatanakapjama mayikipasipxañapa.\nMARKANAKANA SARNAQAWINAKAPATA, YATITANAKAPATA, AMUYUTANAKAPATA, YATIYAÑANAKATA\nYatiyawinaka puriyirinakaxa kunanaka uñstayañatakisa, markanakasana kunaymana sarnaqawinakapa, yatitanakapa, amuyutanakapa yatiyañatakisa, nayraru irptañatakisa khusa chiqawjapxiwa. Ukhamaxa akhamañapawa:\nƒ Taqpacha kumuniräranakasa, taqpacha mathapita jaqinakasa luraña yatiñanakarusa, yatiyawi apnaqiri chiqawjanakarusa khuskhaki puripxañapataki ch’amachaña.\nƒ Markanakana kunaymana sarnaqawinakapa jach’a suyunsa, aka pachansa uñt’añatakixa, Iberoamérica chiqawjanakana machaqa yatiyawi apnaqirinanaka uñstañaparu yanapañawa.\nƒ Yatiyawi apnaqirinakana, jaqinakaru sarnaqawinakapata, yatitanakapa, amuyutanakapa luqaña wakt’ataparu chaninchaña.\nƒ Kumuniräranakpura aruskipañaparu, markanakana kunaymana yatitanakapa, amuyutanakapa jaqinaka taypina miratatañapatakixa yatiyawinaka apnaqirinakaxa maya jaqinkpansa, kumuniräranakankpansa nayraru sartañapataki ch’amachañawa.\nMARKANAKANA SARNAQAWINAKAPATA, YATITANAKAPATA, AMUYUTANAKAPATA, MAYACHASITA JUKÏRITA.\nMarkanakana sarnaqawinakapata, yatitanakapata, amuyutanakapata jaliri yänaka, lurañanaka uñstañapataki, mirañapataki, maysata maysaru apañatakixa, kuna lurañanakatixa wakiski uka lurañaru yanapañawa\nMarkanaka irptañataki amuyutanakaxa, aka uñstatanakxa taqi tuqitsa iyawa sasa uñt’at’añapawa, ukata nayraru sartañapatakixa kunatixa wakiski uka\nwakichañawa. Jach’a markanaka taypinsa, Iberoamérica markanaka taypinsa uñt’atañapatakisa, chaninchatañapatakisa ch’amachatarakiñapawa.\nMARKANAKANA SARNAQAWINAKAPATA, YATITANAKAPATA, AMUYUTANAKAPATA, YAQHA TUQI JAQINAKANA MARKANAKARU SART’ATATA\nMarkanakana sarnaqawinakapampi, yatitanakapampi, amuyutanakapampi, yaqha tuqi jaqinakana markanakaru sart’atapampi jakisthapiyañatakixa, machaqa lurawinakawa wakisi, kunatixa markanaka sart’iri jaqinaka irpanaqirinakaxa amuyutanakapansa, jakxatañanakapansa sapa urutjama jilxati. Ukatwa uka jakisthapiyañaxa ch’ama jakxatañaru, jalantañanakaru puriña wayt’asi, ukhamatwa jukïrinaka suma imxasinawa wakisi. Uka kikiparakiwa kunaymana lurañanaka, suma apnaqatañapataki uñstayi.\nƒ Markanakaru sart’iri jaqinakataki amuyuta lurawinakaxa, markanakana kunaymana sarnaqawinakapa, yatitanakapa, amuyutanakapa wali yäqapxañapa, kunjamäkitixa ukhama uñjañapa.\nƒ Kunanakatixa markanakaru sart’iri jaqinakataki lurawinaka luratäki ukata jalaqatanakaxa, markanakana kunaymana sarnaqawinakapa, yatitanakapa, amuyutanakapa wiñaya jakañaparuwa yanapañapa.\nƒ Markanaka sarnaqawinakapa irptañataki amuyutanakaxa, sart’iri jaqinaka apnaqirinakana lurawinakaparuxa khuskhata amuyusina yanapañapawa.\nIV IBEROAMÉRICA MARKANAKANA SARNAQAWINAKAPATA Iberoamérica markanakanxa, sarnaqawinakapasa, yatitanakapasa, amuyutanakapasa taqiwjana jakaski, ukata yaqha chiqanakata sipanxa mayjarakiwa; ukanxa kunjamatixa achachilanakapaxa jakapkäna, kunjamatixa tununakasa mayjäki, sarnaqawinakasa mayjäki, uka uñt’ayasi.\nIberoamérica markanaka mayachasitapaxa, kunaymana jakawinakaparu, sarnaqawinakaparu iyawa sasawa uñt’asiyi. Ukata ukaxa yaqha markanakampi khuskhata aruskipañaruwa apasi.\nJach’a suyunakpura yanapt’asiñanakapataki ch’amachasiñawa wakisi, kunatixa ukampixa Iberoamérica markanakaxa, aka pachankiri markanaka taypiruxa walpacha sarxarutawa mantaspa.\nUkhamawa, aka arsutanaka taypinxa, kunanakatixa iyawa satäki, amuyunaka, jaqinakana wali utjañapataki inuqata arunakawa aka kartana yäqkaña qillqantataxa, ukata nayraru sartañapataki ch’amachatarakiniwa, kunatixa uka arsutanaka patxaruwa Iberoamérica markanakana sarnaqawinakapa, yatitanakapa, amuyutanakapasa sayt’arakini.\nPublicado por Franz en 6:46 No hay comentarios:\nSoy comunicador social con mención en Comunicación Social para el Desarrollo e hice recientemente un Post grado en Educación Intercultural Bilingue (EIB). Me estoy especializando en COMUNICACION Y EDUCACION ALTERNATIVA con enfoque de EIB. Me encantaría conocer colegas de otros paises especialistas ten EIB.